
Ufot  ja  tähtitiede 

Hannu  Karttunen 

Tähtitieteilijälle  ensimmäiseksi  esitettävä  ky¬ 
symys  on  usein:  “uskotko  ufoihin?”  Tuo¬ 
hon  kysymykseen  on  mahdotonta  vastata  lyhy¬ 
esti  kyllä  tai  ei,  koska  ei  ole  selvää,  mitä  kysy¬ 
mys  tarkoittaa.  Usein  taustalla  on  ajatus,  että 
ufot  ovat  vieraiden  sivilisaatioiden  avaruus¬ 
aluksia.  Jotta  kysymykseen  voisi  vastata  mie¬ 
lekkäästi,  on  ensin  tarkasteltava  elämän  kehit¬ 
tymisen  ja  tähtienvälisen  matkailun  mahdolli¬ 
suuksia  sekä  määriteltävä  tarkasti,  mitä  ufolla 
tarkoitetaan.  Vasta  sen  jälkeen  voidaan  pohtia, 
liittyvätkö  nämä  asiat  jotenkin  toisiinsa. 

Elämän  todennäköisyys 

Kun  halutaan  tutkia  elämän  kehittymisen  mah¬ 
dollisuuksia  maailmankaikkeudessa,  pitäisi  tie¬ 
tysti  ensiksi  määritellä,  mitä  elämä  oikein  on. 
Tieteiskirjallisuus  on  täynnä  mitä  erikoisimpia 
elämänmuotoja  ihmisen  kaltaisista  olennoista 
kokonaisiin  elollisiin  planeettoihin  ja  tähtienvä¬ 
lisen  aineen  pilviin.  Todellisuudessa  tunnemme 
vain  omalle  maapallollemme  syntyneen  elämän 
ominaisuudet,  ja  täysin  yleisen  määritelmän 
muodostaminen  onkin  lähes  toivoton  tehtävä. 
Jotta  voisimme  sanoa  elämän  kehittymisestä  yh¬ 
tään  mitään,  joudumme  heti  alkuun  rajoit¬ 
tumaan  sellaisiin  elämän  muotoihin,  jotka  jol¬ 
lakin  tavoin  muistuttavat  omaamme. 

Yhtään  helpompaa  ei  ole  määritellä,  mitä  on 
älyllinen  elämä.  Ihmisen  käyttämät  määritelmät 
perustuvat  lähiimä  siihen,  että  niiden  perusteella 
ihminen  itse  voidaan  määritellä  älylliseksi  olen¬ 
noksi. 

Jos  tarkastellaan  vain  omamme  kaltaista  elä¬ 
mää,  sen  kehittymiseen  tarvitaan  myös  saman¬ 
kaltaisia  olosuhteita  kuin  maapallolla.  Kysee¬ 
seen  tulevat  siis  kiinteistä  aineista  muodostuneet 
planeetat,  joiden  pinnalla  lämpötila  on  veden 
jäätymis-  ja  kiehumispisteiden  välillä.  Maail¬ 
mankaikkeuden  alkuräjähdyksessä  syntyi  vetyä 
ja  heliumia,  mutta  ei  juuri  lainkaan  raskaampia 


alkuaineita.  Ensimmäisillä  tähdillä  ei  siten  voi¬ 
nut  vielä  olla  maankaltaisia  planeettoja.  Muut 
alkuaineet  kehittyivät  tähtien  ydinreaktioissa. 
Kun  ensimmäisen  sukupolven  tähdet  elämänsä 
lopulla  räjähtivät  hajalle  supernovina,  niissä 
syntyneet  aineet  levisivät  tähtienväliseen  ava¬ 
ruuteen  ja  edelleen  seuraavien  tähtisukupolvien 
rakennusaineiksi.  Jos  laskuista  jätetään  eksoot¬ 
tiset  pelkästä  vedystä  ja  heliumista  rakentuvat 
oliot,  voidaan  olettaa,  että  elämää  ei  voinut 
esiintyä  maailmankaikkeuden  muutaman  ensim¬ 
mäisen  vuosimiljardin  aikana. 

Tähtienvälinen  aine  esiintyy  pilvinä.  Joskus 
pilven  tiheys  kasvaa  niin  suureksi,  että  pilvi 
alkaa  kutistua  oman  vetovoimansa  vaikutukses¬ 
ta.  Pyörimisliikkeen  määrää  kuvaava  impuls- 
simomentti  on  säilyvä  suure.  Sen  seurauksena 
pyörimisnopeuden  täytyy  kasvaa  pilven  luhis¬ 
tuessa  kokoon.  Koska  pyörimisliike  hidastaa 
kutistumista  pyörimisakselia  vastaan  kohtisuo¬ 
rassa  suunnassa,  tuloksena  on  kiekkomainen 
ainetihentymä.  Sen  keskiosat  tiivistyvät  edel¬ 
leen,  kunnes  paine  ja  lämpötila  nousevat  niin 
suuriksi,  että  vedyn  fuusioituminen  heliumiksi 
käynnistyy. 

Kiekon  ulompien  osien  hiukkaset  törmäile¬ 
vät  keskenään  ja  muodostavat  tihentymiä,  jotka 
sitten  kasvavat  planeetoiksi.  Tähden  lähellä 
lämpötila  on  niin  korkea,  että  kevyimmät  aineet 
haihtuvat  avaruuteen,  ja  jäljelle  jää  maankal¬ 
taisia  planeettoja.  Niistä  mahdollisesti  muuta¬ 
ma  sijaitsee  vyöhykkeellä,  jolla  lämpötila  on 
elämälle  sovelias.  Tähden  säteilytehosta  riip¬ 
puu,  millä  etäisyydellä  ja  kuinka  laaja  tämä  alue 
on. 

Tämän  mallin  mukainen  kehitys  johtaa 
luontevasti  planeettojen  syntyyn,  jota  siksi  pi¬ 
detään  aivan  tavanomaisena  ilmiönä.  Jos  au¬ 
rinkokunta  on  yhtään  tyypillinen  tapaus,  pla¬ 
neetoista  ehkä  1-2  kappaletta  voi  osua  etäi¬ 
syydelle,  jossa  elämä  on  mahdollista. 

Planeettoja  on  hyvin  vaikea  havaita  suoraan. 
Koska  ne  vain  heijastavat  hyvin  lähellä  näkyvän 

tähden  valoa,  ne  ovat  erittäin  himmeitä  ja  huk¬ 
kuvat  tähden  loisteeseen.  Selvimpiä  todisteita 
planeettajärjestelmien  synnystä  ovat  nuorten 
tähtien  ympärillä  havaitut  pölykiekot.  Havain¬ 
not  tuntuvat  tukevan  sitä,  että  käsityksemme 
tähtien  ja  planeettojen  syimystä  on  likimain  oi¬ 
kea,  vaikka  aivan  kaikkia  yksityiskohtia  ei  vielä 
tunnetakaan. 

Linnunradassa  samanaikaisesti  esiintyvien 
sivilisaatioiden  määrää  kuvataan  usein  Frank 
Draken  esittämällä  kaavalla 

N  = 

Tässä  Nq  on  Linnunradan  tähtien  luku¬ 
määrä,  joka  on  luokkaa  10".  Muut  luvut  ovat 
todennäköisyyksiä  (ja  siis  nollan  ja  ykkösen 
välillä  olevia  lukuja),  jotka  kuvaavat  eri  kehi¬ 
tysvaiheiden  mahdollisuuksia. 

Ensimmäinen  niistä,  p,,  on  todennäköisyys, 
että  tähdellä  on  elinkelpoisia  planeettoja.  Tämä 
on  kaavan  ainoa  tähtitieteeseen  liittyvä  toden¬ 
näköisyys,  ja  se  on  myös  helpoimmin  arvioi¬ 
tavissa.  Edellä  esitetyn  perusteella  tämä  toden¬ 
näköisyys  on  verraten  suuri. 

Toinen  todennäköisyys,  pj,  ilmoittaa  kuinka 
usein  elinkelpoiselle  planeetalle  syntyy  elämää. 
Kolmas  todennäköisyys  pj  kertoo,  kuinka  usein 
alkuun  päässyt  elämä  kehittyy  älylliselle  tasolle. 

Kahdessa  viimeisessä  todennäköisyydessä 
mukaan  mlee  myös  yhteiskunnallinen  kehitys. 
Luku  p4  on  todeimäköisyys,  että  elämä  saa¬ 
vuttaa  sellaisen  tason,  jolla  se  pystyy  kommuni¬ 
koimaan  muiden  sivilisaatioiden  kanssa.  Vii¬ 
meinen  tekijä  on  todennäköisyys,  että 
kehittynyt  sivilisaatio  on  olemassa  annetulla 
hetkellä.  Tämä  kuvaa  sitä,  kuinka  kauan  kom- 
munikoiimin  tason  saavuttanut  sivilisaatio  kes¬ 
kimäärin  pysyy  hengissä. 

Tarkastellaan  kahta  esimerkkiä.  Optimisti¬ 
sessa  tapauksessa  oletetaan  kaikki  todennä¬ 
köisyydet  kohtuullisen  suuriksi.  Oletetaan,  että 
elinkelpoisia  planeettoja  on  syntynyt  joka  toisen 
tähden  ympärille,  eli p 7=0.5. 

Tämä  todennäköisyys  tuskin  voinee  olla 
yhtään  suurempi,  koska  ainakin  vanhimmat  täh¬ 
det  on  suljettava  pois  laskuista.  Edelleen  ole¬ 
tetaan,  että  älyllistä  elämää  kehittyy  kaikkialle, 
missä  se  on  mahdollista  ja  että  se  saavuttaa 
kommunikoimiin  vaatiman  teknisen  tason. 


Valitaan  siis  P2~P3=P4^^-  Rajoittavaksi  teki¬ 
jäksi  muodostuu  nyt  sivilisaatioiden  ikä,  josta 
emme  tietenkään  tiedä  yhtään  mitään.  Olete¬ 
taan  kuitenkin,  että  sivilisaatio  säilyisi  hengissä 
keskimäärin  100  000  vuotta.  Koska  maailman¬ 
kaikkeuden  ikä  on  luokkaa  10'“  vuotta,  toden¬ 
näköisyys,  että  satunnaisesti  valittu  sivilisaatio 
olisi  hengissä  satunnaisella  hetkellä  on 
7i5=10Vl0‘“=10‘^.  Kun  kaikki  nämä  luvut  sijoi¬ 
tetaan  kaavaan,  saadaan  tällä  hetkellä  esiin¬ 
tyvien  sivilisaatioiden  määräksi  Linnunradassa 
N  500  000. 

Vaikka  tämä  tuntuu  suurehkolta  määrältä,  se 
ei  vielä  tarkoita  kovin  suurta  tungosta.  Yrite¬ 
täänpä  arvioida  naapurisivilisaatioiden  keski¬ 
määräistä  välimatkaa.  Linnunrata  on  suunnil¬ 
leen  kiekko,  jonka  säde  on  karkeasti  ottaen  50 
000  valovuotta.  Tällaisen  kiekon  pinta-ala  on 
8- 10“  neliövalovuotta.  Kun  tämä  jaetaan  sivili¬ 
saatioiden  määrällä,  jää  kullekin  16  000  neliö- 
valovuoden  suuruinen  alue.  Vierekkäisten  sivi¬ 
lisaatioiden  keskimääräinen  välimatka  on  sama 
kuin  tällaisen  neliön  sivun  pituus  eli  125 
valovuotta. 

Toisena  esimerkkinä  tarkastellaan  hieman 
pessimistisempää  tilannetta,  jossa  kaikki  toden¬ 
näköisyydet  ovat  edellistä  pienempiä.  Olete¬ 
taan,  että  vain  joka  kymmenennellä  tähdellä  on 
elinkelpoisia  planeettoja,  siis  p]=Q.\.  Näistä 
taas  joka  kymmenennelle  syntyy  elämää  702=0. 1 
ja  vain  joka  sadannessa  tapauksessa  elämän 
kehitys  johtaa  älylliseen  elämään  705=0.01. 
Näistä  taas  joka  kymmenes  keksii  radioteles- 
koopin  774=0.1.  Edelleen  oletetaan,  että  valta¬ 
kunnat  ovat  keskimäärin  tuhatvuotisia,  jolloin 
775=  1000/10'“=  10“. 

Näillä  arvoilla  saamme  sivilisaatioiden  mää¬ 
räksi  N  «  0. 1 .  Tämä  tarkoittaa,  että  keskimäärin 
joka  kymmenennessä  Linnunradan  kokoisessa 
galaksissa  on  yksi  sivilisaatio. 

Mitä  tästä  sitten  opimme?  Emme  oikeastaan 
mitään  muuta  kuin,  miten  äärimmäisen  epävar¬ 
moja  kaikki  arviot  ovat.  Toinen  havainto  on, 
että  sivilisaation  ikä  saattaa  olla  hyvin  rajoittava 
tekijä.  Vaikka  älyllisten  kulttuurien  synty 
olisikin  tavanomainen  ilmiö,  maailmankaikkeu¬ 
den  aikaskaalassa  niiden  kukoistuskaudet  voivat 
olla  vain  lyhyitä  välähdyksiä,  jotka  osuvat 
kaikki  eri  aikaan. 

Kommunikoinnin  keinot 

“Space  is  big.  Really  big.  You  just  won’t  belie- 
ve  how  vastly  hugely  mind-bogglingly  big  it 

is.” 

Douglas  Adams 

Mikäli  sivilisaatioita  todella  on  useita,  voivatko 
ne  jotenkin  kommunikoida  keskenään?  Ongel¬ 
mana  ovat  nimenomaan  tähtien  valtavat  etäi¬ 
syydet,  joista  on  hyvin  vaikea  saada  konk¬ 
reettista  käsitystä,  vaikka  niille  voikin  keksiä 
erilaisia  vertauksia. 

Valo  tulee  meille  Kuusta  noin  sekunnissa  ja 
Auringosta  kahdeksassa  minuutissa.  Sen  sijaan 
lähimpienkin  tähtien  silmiimme  osuva  valo  on 
lähtenyt  matkalleen  neljä  vuotta  aikaisemmin. 
Edellä  hyvin  optimistinenkin  arvio  antoi  sivili¬ 
saatioiden  keskimääräiseksi  välimatkaksi  125 
valovuotta.  Jos  nyt  saisimme  radiosanoman  täl¬ 
laisella  etäisyydellä  olevalta  sivilisaatiolta,  se 
olisi  lähetetty  vuonna  1870  meidän  aikaamme. 

Yksi  mahdollisuus  on  lähettää  avaruus¬ 
luotain  tutkimaan  muita  tähtiä  ja  niiden  pla¬ 
neettoja.  Nykytekniikalla  tämä  on  kyllä  mah¬ 
dollista.  Itse  asiassa  amerikkalaiset  Pioneer-  ja 
Voyager-luotaimet  ovat  jo  matkalla  tähtienvä¬ 
lisessä  avaruudessa.  Niiden  nopeutta  kiihdy¬ 
tettiin  matkan  varrella  sopivilla  manöövereillä, 
joilla  luotaimet  saivat  käyttöönsä  pienen  osan 
planeettojen  liike-energiaa.  Silti  matka  lähim¬ 


pien  tähtien  etäisyydelle  kestää  kymmeniä¬ 
tuhansia  vuosia. 

Yhteydenpito  onkin  paljon  helpompaa  säh¬ 
kömagneettisen  säteilyn  avulla.  Sitä  on  helppo 
tuottaa,  ja  se  etenee  aina  valon  nopeudella. 
Hyvin  lyhytaaltoisen  gamma-  ja  röntgensäteilyn 
tuottamiseen  tarvitaan  suuria  energioita,  ja  se 
myös  vaimenee  nopeasti  tähtienvälisessä  ai¬ 
neessa.  Myös  riittävän  voimakkaan  valopulssin 
aikaansaaminen  on  vaikeaa.  Käyttökelpoisim- 
maksi  keinoksi  jääkin  radioalueen  säteily. 

Voidaan  tietenkin  spekuloida  ajatuksella 
jonkinlaisesta  toistaiseksi  tuntemattomasta  kom- 
munikointimuodosta,  jota  voimme  kutsua  vaik¬ 
kapa  telepatiaksi.  On  kuitenkin  muistettava,  että 
valon  nopeus  rajoittaa  kaikkia  kommunikoin¬ 
tikeinoja.  Jos  nimittäin  informaatiota  voisi  siir¬ 
tää  valoa  nopeammin,  tapahtumien  syy-seur¬ 
aussuhteet  voisivat  mennä  sekaisin.  Tämä  ei 
riipu  lainkaan  siitä,  millä  keinolla  tieto  siirtyy, 
konkreettisen  kappaleen  mukana,  aaltoliikkee¬ 
nä,  massattomina  fotoneina  vai  telepaattisesti. 

Mistä  tahansa  suhteellisuusteorian  oppikir¬ 
jasta  löytyy  kuvan  1  tapaisia  aika-avaruuskaa- 
vioita.  Kuvassa  on  esitetty  yksinkertaisuuden 
vuoksi  vain  yksi  avaruudellinen  ulottuvuus. 
Etäisyys  kasvaa  pitkin  vaaka-akselia  ja  aika 
etenee  ylöspäin.  Koordinaatit  on  skaalattu  niin, 
että  valon  nopeus  on  c  =  1.  Paikallaan  oleva 
havaitsija  kulkee  suoraan  ylöspäin  pitkin  aika- 
akseiia.  Tasaisella  nopeudella  liikkuvaa  kohdet- 


Kuva  1.  Aika-avaruuskaavio,  jossa 
vaaka-akselilla  on  etäisyys  ja  pysty¬ 
akselilla  aika.  Etäisyydet  on  jaettu 
valonnopeudella,  jolloin  valon  no¬ 
peus  on  c=l.  Origosta  O  lähetetty' 
valonsäde  etenee  pitkin  45  asteen 
kulmassa  olevaa  viivaa.  Ylöspäin 
aukeavaan  sektoriin  kuuluvat 
tapahtumat  tapahtuvat  kaikkien 
havaitsijoiden  mielestä  tapahtumaa 
O  myöhemmin.  Harmaalle  alueelle 
osuvat  tapahtumat  (kuten  C)  voivat 
joidenkin  havaitsijoiden  mielestä 
näyttää  aikaisemmilta  kuin  O, 
toisten  mielestä  taas  myöhemmiltä. 

ta  kuvaa  suora,  joka  on  kallellaan  aika-akselin 
suhteen. 

Kun  nopeus  saavuttaa  valon  nopeuden 
liikettä  kuvaa  suora,  jonka  suunta  tässä  kaavios¬ 
sa  poikkeaa  45  astetta  aika-akselista.  Tämä  on 
suurin  mahdollinen  kaltevuus,  jos  valon  nopeut¬ 
ta  ei  voi  ylittää.  Kuvan  harmaan  alueen  pisteet 
ovat  niin  kaukana,  ettemme  voi  tavoittaa  niitä 
ylittämättä  valon  nopeutta.  Tämän  alueen  pistei¬ 
tä  sanotaan  paikanluonteisiksi.  Valkoiselta  alu¬ 
eella  olevat  ja  siis  valoa  pienemmällä  nopeu¬ 
della  saavutettavissa  olevat  pisteet  ovat  puo¬ 
lestaan  ajanluonteisia. 

Suhteellisuusteorian  mukaan  tapahtumien 
paikka-  ja  aikakoordinaatit  riippuvat  havaitsijan 
liiketilasta.  Ajan-  tai  paikanluonteisuus  on  kui¬ 
tenkin  tästä  liiketilasta  riippumaton  ominaisuus. 
Ylöspäin  aukeavassa  sektorissa  olevat  tapah¬ 
tumat  ovat  ajanluonteisia  ja  tapahmvat  nyky¬ 
hetken  jälkeen  kaikkien  havaitsijoiden  mielestä. 
Niiden  paikat  ja  ajat  voivat  kyllä  vaihdella, 
mutta  ne  tapahtuvat  aina  tulevaisuudessa.  Siksi 
aluetta  voidaan  kutsua  ehdottomaksi  tulevaisuu¬ 
deksi.  Vastaavasti  alaspäin  aukeavan  sektorin 
tapahtumat  kuuluvat  ehdottomaan  mennei¬ 
syyteen. 

Harmaalla  alueella  tilanne  on  toisenlainen. 
Tapahtuma  voi  yhden  havaitsijan  mielestä 
tapahtua  oman  nykyhetkemme  jälkeen,  eli  sen 
aikakoordinaatti  on  positiivinen.  Toinen  havait¬ 
sija  saattaa  kuitenkin  todeta,  että  sama  tapah¬ 
tuma  sattui  jo  ennen  meidän  nykyhetkeämme. 
Harmaa  alue  on  siten  epämääräistä  aluetta,  jon¬ 
ka  tapahtumien  järjestys  oman  nykyhetkemme 
suhteen  on  havaitsijasta  riippuva  ominaisuus. 

Ajatellaan  konkreettista  esimerkkiä.  Uuden¬ 
vuoden  yönä  eli  kuvan  nykyhetkellä  O  ammun 
ilotulitusraketin,  joka  osuu  sadan  metrin  päässä 
nukkuvaan  naapurin  koiraan  (kuvan  piste  A). 
Raketin  laukaisulla  ja  koiran  kuolemalla  on 
selvä  syy-seuraussuhde.  Koiran  kuolema  kuuluu 
raketin  laukaisun  ehdottomaan  tulevaisuuteen. 
Jos  lentävällä  lautasellaan  ohi  huristeleva 
humanoidi  huomaa  tapahtumat,  hän  on  samaa 
mieltä  niiden  järjestyksestä. 

Vaihdan  sitten  raketin  lasertykkiin.  Valon¬ 
säde  matkaa  valon  nopeudella  ja  surmaa  koiran 
hetkeä  myöhemmin  pisteessä  B.  Tapahtumalla 


B  on  sama  paikkakoordinaatti  kuin  tapahtumalla 
A,  mutta  tapahtumahetki  on  aikaisempi. 

Mitä  sitten  tapahtuu,  jos  yritän  vielä  lyhen¬ 
tää  aikaväliä?  Annan  telepaattisen  komennon,  ja 
omassa  koordinaatistossani  koira  siirtyy  ajasta 
ikuisuuteen  täsmälleen  samalla  hetkellä  (piste 
C).  Tämä  johtaa  mielenkiintoiseen  tilanteeseen. 
Jonkin  toisen  havaitsijan  mielestä  tapahtuma  C 
onkin  tapahtunut  ennen  kuin  annoin  telepaatti¬ 
sen  komennon.  Viesti  on  siten  matkannut  ajassa 
taaksepäin,  ja  syy  on  seurannut  itse  tapahtumaa. 

Tällainen  kausaalisten  riippuvuuksien  se¬ 
kaantuminen  on  todella  vakava  ongelma.  Suh¬ 
teellisuusteoria  ja  muut  fysikaaliset  lait  eivät  ole 
mielivaltaisia  keksintöjä,  vaan  kuvaavat  sitä, 
miten  luonto  käyttäytyy.  Niiden  lopullisena  tes¬ 
tinä  ovat  aina  havainnot.  Koska  kausaalisuuden 
hylkääminen  johtaisi  hyvin  omituiseen  maail¬ 
maan,  sellaista  teoriaa  ei  kannata  ryhtyä  kehit¬ 
telemään,  elleivät  havainnot  siihen  pakota. 

On  tietysti  mahdollista,  että  joskus  keksitään 
keino  matkustaa  menneisyyteen.  Kovin  mielel¬ 
lään  tällaista  selitystä  ei  käytetä  siihen  liittyvien 
todella  vaikeiden  ongelmien  vuoksi,  varsinkaan 
kun  mitään  tarvetta  siihen  ei  toistaiseksi  ole. 

Vieraan  älyn  etsintä 

Vakavasti  otettavia  yrityksiä  muiden  sivilisaa¬ 
tioiden  havaitsemiseksi  on  tehty  1960-luvulta 
alkaea.  Aluksi  tästä  tutkimuksesta  käytettiin 
lyhennettä  CETI  sanoista  Communication  with 
Extraterrestrial  Intelligence.  Kun  osoittautui, 
että  kommunikointi  jäi  varsin  yksipuoliseksi, 
nimi  muutettiin  muotoon  SETI  (Search  for 
Extraterrestrial  Intelligence). 

SETI-havainto-ohjelman  ensimmäinen  ky¬ 
symys  on,  mitä  kohteita  pitäisi  havaita.  Liimun- 
radassa  on  niin  paljon  tähitä,  että  kaikkien 
seuraaminen  on  toivoton  tehtävä.  Jos  yritämme 
löytää  elämänmuotoja,  jotka  jotenkin  muistut¬ 
tavat  omaamme,  kannattaa  keskittyä  auringon- 
kaltaisiin  (ja  siis  varsin  tavanomaisiin)  tähtiin. 
Signaalit  ovat  luonnollisesti  sitä  helpompia  ha¬ 
vaita  mitä  lähempää  ne  tulevat,  joten  erityisesti 
kannattaa  tutkia  lähinaapureita.  Jo  muutaman 
kymmenen  valovuoden  laajuisesta  lähiympä¬ 
ristöstä  löytyy  useita  sopivia  kohteita. 

Mitä  säteilymuotoja  sitten  kannattaa  ha¬ 
vaita?  On  muistettava,  että  samat  luonnonlait 
sitovat  myös  näitä  vieraita  sivilisaatioita.  Heil¬ 
lekin  helpointa  on  havaita  ja  lähettää  radio- 
sanomia.  Siksi  radiolähetysten  etsiminen  on 
varsin  luonnollinen  valinta. 

Radiosäteily  ulottuu  kuitenkin  hyvin  laajalle 
aallonpituuskaistalle  millimetreistä  ylöspäin. 
Äärimmäisen  heikkojen  signaalien  etsiminen 
kaikilta  mahdollisilta  aallonpituuksilta  on  tois¬ 
taiseksi  liian  vaativa  tehtävä.  Olisiko  olemassa 
jokin  sellainen  luonollinen  aallonpituus,  jota 
radioastronomiaan  perehtynyt  sivilisaatio  saat¬ 
taisi  käyttää? 

Vety  on  maailmankaikkeuden  runsain  alku¬ 
aine.  Tähtienvälisessä  avaruudessa  on  runsaasti 
neutraalia  vetyä,  jonka  atomit  koostuvat  yhdestä 
protonista  ja  yhdestä  elektronista.  Näiden  hiuk¬ 
kasten  spinit,  joiden  voi  ajatella  kuvaavan  nii¬ 
den  pyörimisliikettä,  voivat  olla  samansuuntai¬ 
set  tai  vastakkaissuuntaiset.  Edellinen  vastaa 
hieman  korkeampaa  energiatilaa  kuin  jälkim¬ 
mäinen. 

Tähtienvälisen  aineen  kaasu  on  hyvin  har¬ 
vaa,  joten  vetyatomit  eivät  juuri  törmäile  keske¬ 
nään.  Tällaisissa  olosuhteissa  korkeampi  ener¬ 
giatila  säilyy  keskimäärin  1 1  miljoonaa  vuotta, 
jonka  kuluttua  spinit  kääntyvät  vastakkaisiksi. 
Vapautuvan  energian  atomi  säteilee  radiosätei- 
lynä  21  cm:n  aallonpituudella.  Tiheämmässä 
kaasussa  atomien  törmäykset  aiheuttavat  toisen¬ 
laisia  energiatilojen  muutoksia,  eikä  tätä  21 
cm:n  säteilyä  juuri  esiinny. 

Neutraalin  vedyn  radiosäteilyllä  on  ollut 
hyvin  merkittävä  asema  Linnunratamme  koko¬ 
naisrakenteen  kartoituksessa.  Yksittäisistä  aal¬ 
lonpituuksista  21  cm  on  yksi  maailmankaik¬ 
keuden  luonnollisimpia  ja  merkittävimpiä  aal¬ 
lonpituuksia.  Siksi  se  on  parhaalta  tuntuva 
vaihtoehto,  jos  halutaan  keskittyä  vain  tietyn 
aallonpituuden  kuunteluun. 

Käytännössä  pelkkä  yhden  aallonpituuden 
kuuntelu  ei  kuitenkaan  riitä.  Lähettäjän  tähti 
liikkuu  jollakin  nopeudella  aurinkokunnan  suh¬ 
teen,  ja  tämä  liike  aiheuttaa  aallonpituuden 
Doppler-siirtymän.  Tämä  siirtymä  pysyy  pitkiä 
aikoja  lähes  vakiona. 

Jos  lähetin  on  tähteä  kiertävällä  planeetalla, 
planeetan  rataliike  ja  pyöriminen  aiheuttavat 


lisäksi  jaksollisia  heilahteluja  keskimääräisen 
aallonpituuden  molemmin  puolin.  Samantyyp¬ 
pisiä  heilahteluja  aiheutuu  myös  vastaanottimen 
sijainnista  Aurinko  kiertävällä  ja  akselinsa 
ympäri  pyörivällä  planeetalla. 

Maapallon  liikkeistä  aiheutuvat  Doppler- 
siirtymät  voidaan  helposti  korjata.  Jos  seurataan 
vain  yhtä  tähteä,  sen  säteisnopeus  saadaan 
selville  samaisen  Doppler-ilmiön  avulla,  joten 
sekin  voidaan  poistaa  havainnoista.  Jäljelle  jää 
vielä  planeetan  liikkeen  aiheuttama  heilahtelu, 
jonka  laajuutta  ja  jaksoa  ei  tunneta,  mutta  jolle 
voidaan  arvioida  järkevät  rajat. 

Jos  taas  kuunnellaan  koko  taivasta  keskit¬ 
tymättä  mihinkään  tiettyihin  kohteisiin,  tilanne 
on  paljon  vaikeampi,  koska  silloin  on  myös 
seurattava  laajempaa  aallonpituusaluetta.  Kei¬ 
notekoisen  signaalin  havaitsemiseksi  on  siis 
joka  tapauksessa  syytä  seurata  kokonaista  aal- 
lonpituuskaistaa  21  cm:n  molemmin  puolin. 
Toisaalta  jos  havaitaan  signaali,  jonka  aallon¬ 
pituudessa  esiintyy  sopivaa  jaksollista  vaihte¬ 
lua,  se  voi  antaa  vahvistuksen  sille,  että  lähetin 
on  tähteä  kiertävälle  planeetalla. 

Ensimmäinen  yritys  keinotekoisten  radio¬ 
lähetysten  havaitsemiseksi  tehtiin  1960.  Frank 
Draken  johtama  Project  Ozma  havaitsi  kahta 
lähitähteä,  tau  Cetiä  ja  epsilon  Eridania  juuri 
tuolia  21  cm:n  aallonpituudella. 

Planetary  Societyn  1983  alkaneessa  META- 
projektissa  on  kartoittettu  koko  pohjoinen  taivas 
viiteen  kertaan  useilla  hyvin  kapeilla  kanavilla, 
jotka  ovat  lähellä  vedyn  ja  OH-radikaalin 
aallonpituuksia. 

Suurta  julkisuutta  sai  NASAn  1992  aloit¬ 
tama  HRMS  (High  Resolution  Microvvave  Sur- 
vey),  jossa  piti  havaita  auringontyyppisiä 
lähitähtiä  laajalla  taajuuskaistalla.  Pian  alkuko- 
hun  jälkeen  projektin  rahoitus  kuitenkin  lopetet¬ 
tiin.  Yksityisen  rahoituksen  turvin  havainto- 
ohjelma  on  sittemmin  päässyt  jatkumaan. 

Mielenkiintoinen  SETI-projekti  on  Berke- 
leyn  yliopiston  1970-luvun  lopulla  alkanut 
Serendip.  Se  ei  vaadi  varsinaista  omaa  havain- 
toaikaa,  vaan  vastaanotin  toimii  radioteles- 
koopin  lisälaitteena  ja  tekee  muiden  havaintojen 
ohessa  omia  havaintojaan  kohteesta,  johon 
antenni  sattuu  osoittamaan. 

Jos  joskus  onnistutaan  vastaanottamaan  vie¬ 
sti,  joka  on  selvästi  keinotekoinen,  onko  meillä 
mitään  toiveita  ymmärtää  sitä?  Jos  kyseessä  on 
paikallinen  pesuainemainos,  sen  sisällöstä  lie¬ 
nee  mahdoton  saada  selvää.  Jos  taas  viesti  on 
todella  lähetetty  siinä  toivossa,  että  joku  toinen 
sivilisaatio  ottaa  sen  vastaan,  se  on  toden¬ 
näköisesti  muotoiltu  mahdollisimman  ymmär¬ 
rettävään  muotoon. 

Tulkittavissa  olevan  viestin  muotoiluun  löy¬ 
tyy  keinoja  matematiikasta.  Oletetaan,  että 
otamme  vastaan  viestin,  joka  koostuu  1679 
pulssista,  jotka  toistuvat  useaan  kertaan  samassa 
järjestyksessä.  Voimme  siten  päätellä,  että  ky¬ 
seessä  on  viesti,  jonka  pituus  on  1679  pulssia. 
Koska  luvulla  1679  on  täsmälleen  kaksi  alku- 
tekijää,23  ja  73,  pulssijono  esittää  suurella 
todennäköisyydellä  kaksiulotteista  kuvaa. 

Jos  tekijöitä  olisi  kolme,  kyseessä  olisi  luul¬ 
tavasti  jonkin  kappaleen  kolmiulotteinen  malli. 
Esimerkkitapauksessa  kuvan  muodon  täytyy  ol¬ 
la  23  X  73  kuvaelementtiä,  koska  millään  muul¬ 
la  tavalla  lukua  1679  ei  voi  jakaa  tekijöihin. 

Kuva  2  esittää  juuri  tällaista  Arecibon  radio- 
teleskoopilla  lähetettyä  viestiä,  jolla  ihmiskunta 
on  yrittänyt  tiedottaa  olemassaolostaan.  Jos  joku 
onnistuu  sen  vastaanottamaan,  hän  luultavasti 
pystyy  selvittämään,  millaista  kuvaa  viesti  esit¬ 
tää.  Kuvan  tulkinta  onkin  sitten  toinen  juttu. 

Toistaiseksi  ei  ole  saatu  yhtään  todistetta 
maapallon  ulkopuolisen  sivilisaation  olemassa¬ 
olosta.  Tilanteeseen  voisi  kuitenkin  soveltaa 
sanontaa,  että  kyseessä  on  niin  iso  kala,  että  sitä 
kannattaa  pyytää,  vaikkei  saisikaan. 

Ufot 

Aluksi  on  syytä  täsmentää  muutamia  ufoha¬ 
vaintoihin  liittyviä  peruskäsitteitä. 

J.  Allen  Hynekin  esittämän  määritelmän 
mukaan  ufo  (unidentified  flying  ohjeet)  on 
epätavallisella  käyttäytymisellään  tai  ulkonä¬ 
öllään  huomiota  herättänyt  ilmiö,  jolle  havait¬ 
sijat  tai  asiantuntijat  eivät  pysty  antamaan  luon¬ 
nollista  selitystä.  Jos  ilmiölle  löytyy  selitys,  siitä 
tulee  ifo  (identified  flying  ohjeet). 

Ufohavaintoihin  liittyvät  myös  lähituntumat, 
jotka  Hynek  jakoi  kolmeen  luokkaan: 


Kuva  2.  Areeihon  radioteleskoopilla  on 
lähitähtiä  kohti  lähetetty  pulssisarjaa,  josta  voi 
muodostaa  kaksiulotteisen  kuvan. 
Jätettäköön  harjoitustehtäväksi  keksiä,  mitä 
kaikkea  kuva  esittää. 

•  CE  I  (Close  encoimter  of  the  first  kind), 
ensimmäisen  lajin  lähituntuma  on  havainto. 
Jossa  havaitsija  on  ilmoittanut  myös 
kohteen  etäisyyden.  Ilmiöllä  ei  ole  ollut 
fyysisiä  vaikutuksia. 

•  CE  n  (Close  encounter  of  the  second  kind), 
toisen  lajin  lähituntuma  on  ilmiö,  jonka 
havaitsija  on  kuvannut  myös  fyysisiä 
vaikutuksia.  Ne  voivat  olla  jälkiä  maassa, 
sähkölaitteiden  tai  auton  moottorin  toimin¬ 
tahäiriöitä  jne. 

•  CE  III  (Close  encounter  of  the  third  kind), 
kolmaimen  lajin  lähituntuma,  on  havainto, 
jossa  ufon  yhteydessä  on  havaittu  olentoja. 
Näihin  kuuluvat  myös  abduktlot  eli 
sieppaukset,  joissa  henkilö  kertoo  ufon 
ottaneen  hänet  mukaansa. 

Aikaisemmassa  kirjallisuudessa  esiintyy  jaot¬ 
telu,  jossa  käytettiin  sellaisia  luokkia  kuin 
yövalot,  päiväkiekot,  tutkahavaiimot  jne.  Tämä 
luokittelu  ei  ole  erityisen  onnistunut,  sillä 
kaikkia  havaintoja  ei  voida  sijoittaa  kurmolla 
mihinkään  luokkaan;  toisaalta  jotkut  voisivat 
sopia  useampaankin  luokkaan.  Nykyisin  ha- 
vaimiot  luokitellaan  vain  sen  mukaan,  miten 
hyvin  havainto  on  pystytty  selvittämään: 

•  Tunnistamaton  ilmiö  on  edellä  esitetyn 
määritelmän  mielessä  aito  ufo.  Ilmiöstä  on 
saatu  riittävän  yksityiskohtainen  kuvaus, 
jotta  kaikki  tunnetut  selitykset  voidaan 
sulkea  pois.  Tyypillisesti  ufohavainnoista 
noin  5—10  %  on  tällaisia. 

•  Tiedot  riittämättömät.  Havaintotiedot  eivät 
riitä  sulkemaan  pois  luonnollisia  selityksiä, 
mutta  havainnon  aiheuttajaa  ei  pystytä  tun¬ 
nistamaan,  tiedoissa  ristiriitaisuuksia  tms. 

•  Selvitetyt  tapaukset.  Ilmiön  aiheuttaja  on 
tunnistettu.  Aiheuttajana  voi  olla  jokin 
luonnollinen  kohde,  mutta  kysessä  voi  olla 
myös  havaitsijan  mielenhäiriö  tai  tahallinen 
huijaus. 

Ufotutkimuksen  perusongelma  on,  ettei  ufotut¬ 
kija  tutki  itse  ilmiötä,  vaan  toisten  esittämiä 
havaintokertomuksia.  Havaintokertomuksen 
esittäjä  on  aina  suodattanut  ja  prosessoinut 
todellisuuden  omaan  kulttuuritaustaansa  ja 
psyykkisiin  ominaisuuksiinsa  sidoksissa  olevan 
ajattelukoneistonsa  lävitse. 


Toinen  ongelma  on,  että  monet  ufotutkijat 
ovat  amatöörejä,  joilla  on  hyvin  vähän  koke¬ 
musta  tutkimustyöstä  ja  sen  metodiikasta. 
Lisäksi  heillä  saattaa  olla  vahva  ennakkoasenne 
tutkittavan  ilmiön  luonteesta,  mikä  ei  voi  olla 
vaikuttamatta  tutkimuksen  tuloksiin. 

Selvitetyissä  tapauksissa  havaintoja  ovat 
aiheuttaneet  mm.  Kuu,  planeetat  (erityisesti 
Venus),  tähdet,  lentokoneet,  ilmapallot  ja  raket- 
tilaukaisut.  Viimeksimainittuja  on  nähty  Suo¬ 
messakin,  koska  Plesetskin  laukaisuasema  on 
kohtalaisen  lähellä  itärajaa. 

Tällaisten  selitysten  etsimisessä  tähtitieteilijä 
voi  luonnollisesti  auttaa,  mutta  siihenpä  tähti¬ 
tieteen  osuus  ufotutkimuksessa  sitten  jääkin. 

Osa  havainnoista  jää  kuitenkin  aina  selit¬ 
tämättömiksi.  Niille  tuskin  löytyy  mitään  yhte¬ 
näistä  selitystä,  vaikka  sellaisiksi  aika  ajoin 
tarjoillaan  milloin  mitäkin  huonosti  tunnettua 
luonnonilmiötä.  Kyseessä  lienee  joukko  hyvin 
erilaisia  ilmiöitä. 

Osassa  tapauksia  havainnon  aiheuttajana  voi 
olla  jokin  todellinen  valoilmiö,  joka  havaitsijan 
prosessoimana  on  muuntunut  täysin  tuimista- 
mattomaan  muotoon.  Osa  taas  voi  olla  ouhtaasti 
havaitsijan  aivojen  omaa  tuotetta.  Nämä  havain¬ 
not  ovat  sikäli  todellisia  ufohavaintoja,  että 
havaitsija  vannaankin  on  todella  nähnyt  jotakin, 
jolle  selitystä  ei  ole  pystytty  löytämään. 


8 


Skeptikko  4/95 


Usein  väitetään,  että  monet  ufohavaintojen 
tekijät  ovat  olleet  luotettavia  havaitsijoita.  Ihmi¬ 
nen  on  kuitenkin  hyvin  epäluotettava  havaitsija 
kohdatessaan  hänelle  täysin  tuntemattoman 
ilmiön,  jota  hän  ei  voi  yhdistää  mihinkään 
aikaisempaan  kokemuspiiriinsä  kuuluvaan. 

Yötaivaan  tarkkailijoina  kokeneimpia  ovat 
tähtitieteilijät  ja  -harrastajat,  mutta  he  eivät  juuri 
raportoi  tee  ufohavaintoja.  Tosin  he  tuskin  kut¬ 
suisivat  havaintojaan  ufoiksi,  vaan  poikkeaviksi 
valoilmiöiksi,  joiden  alkuperästä  he  haluaisivat 
päästä  selville.  Tällaisiakaan  havaintokerto¬ 
muksia  ei  juuri  näe,  joten  ehkäpä  taivaalla  ei 
mitään  erityisen  poikkeavaa  tapahdukaan. 

Ufo-käsitteeseen  liittyy  usein  voimakas  en¬ 
nakkokäsitys  vieraan  sivilisaation  olennoista. 
Kohtaamisiin  näiden  olentojen  kanssa  liittyy 
muutamia  kummallisuuksia.  Monesti  sanotaan, 
että  näillä  olennoilla  on  ihmiskunnalle  jokin 
tärkeä  viesti.  Tyypillinen  viesti  on  esimerkiksi, 
että  lakatkaa  sotimasta.  Sotien,  ylikansoituksen 
ja  luonnon  saastumisen  torjuminen  ovat  kyllä 
tulevaisuutemme  kannalta  välttämättömiä  tehtä¬ 
viä,  mutta  ellen  väärin  muista,  monet  ihmisetkin 
ovat  joskus  esittäneet  samanlaisia  ajatuksia. 

Miksi  nämä  ET:t  eivät  koskaan  kerro  ihmi¬ 
sille  mitään  todella  kiinnostavaa  uutta  tietoa, 
vaan  pelkkiä  itsestäänselvyyksiä?  Jos  ET:t 
haluaisivat  vakuuttaa  ihmiskunnan  olemassa¬ 
olostaan,  se  olisi  äärettömän  helppoa.  Samalla 
he  saisivat  meidät  paljon  vakuuttuneemmiksi 
sanomansa  tärkeydestä.  Miksi  he  eivät  sitä  tee? 
Vastaväite  tähän  on,  että  he  haluavat  salata 
olemassaolonsa. 

Miksi  sitten  ufouskovaiset  yrittävät  saada 
meidät  uskomaan  heihin?  Tähän  ehkä  esitetään 
vastaus,  että  he  ovat  vaarallisia,  ja  ihmisiä  on 
varoitettava,  mutta  me  hölmöt  vain  emme 
suostu  ottamaan  varoituksia  vakavasti. 

Tämä  väite  on  kuitenkin  ristiriidassa  sen 
kanssa,  että  heidän  väitetään  olevan  täällä 
varoittamassa  tai  auttamassa  ihmiskuntaa.  Toi¬ 
seksi,  jos  heidän  teknologiansa  on  niin  yli¬ 
voimaista,  miksi  he  eivät  ole  saaneet  aikaan 
enempää  vahinkoa? 

Mitä  sitten,  jos  joku  uskoo  ulkoavaruuden 
vieraisiin?  Ei  kai  siitä  mitään  haittaa  voi  olla. 
Sama  väite  esitetään  monien  muidenkin  pseudo¬ 
tieteellisten  oppien  yhteydessä.  Yksi  vakava 


ongelma  on  tieteellisesti  testatun  ja  epätie¬ 
teellisen  tiedon  rajan  hämärtyminen,  kun  tiedo¬ 
tusvälineet  asettavat  molemmat  tasavertaiseen 
asemaan.  Kuitenkin  1  +  1=2  on  tosiasia,  joka  ei 
riipu  siitä,  mitä  mieltä  asiasta  ovat  entinen 
missi,  Mirja  Pyykkö  tai  kansanäänestys. 

Ufoihin  liittyy  oma  erityinen  ongelmansa. 
Asiaton  ufokeskustelu  voi  aiheuttaa  pelkoa 
ihmisissä,  joilla  ei  ole  asiasta  riittäviä  tausta¬ 
tietoja.  Kuvaukset  abduktioista  ja  ihmisten  sil¬ 
pomisista  aiheuttavat  varmaankin  ahdistusta 
monissa  psyykeltään  herkemmissä  ihmisissä. 
Eikö  pelon  aiheita  ole  aivan  riittävästi  ilman  täl¬ 
laista  nykyajan  pahoilla  hengillä  pelotteluakin? 

Abduktiotapauksien  tutkimisessa  on  käytetty 
paljon  hypnoosia.  Monilla  on  sellainen  harha¬ 
käsitys,  että  hypnoosissa  ihminen  muistaa  kai¬ 
ken  ehdottoman  tarkasti  ja  kertoo  vain  totuuden 
siihen  mitään  lisäämättä.  Tämä  osoittaa  ihmisen 
mielikuvituksen  karkeaa  aliarviointia.  Abduk- 
tion  uhrien  tutkiminen  kiinnostaa  eniten  juuri 
ufouskovaisia,  joten  hypnotisoijallakin  on  usein 
voimakas  ennakkokäsitys  tapahtumien  kulusta. 
Hypnotisoijan  oma  asenne  voi  hyvin  helposti 
heijastua  hänen  esittämiinsä  kysymyksiin,  joilla 
hän  saattaa  vaikuttaa  suggestioille  herkässä 
tilassa  olevaan  potilaaseen.  Pahimmassa  tapauk¬ 
sessa  tällainen  puoskarimainen  hypnoosikäsit- 
tely  voi  aiheuttaa  potilaalle  elinikäisen  trauman. 

Yhteenveto 

Tähtitieteilijät  tai  skeptikot  eivät  suinkaan  väitä, 
että  maapallon  ulkopuolella  ei  olisi  älyllistä 
elämää.  Vieraita  sivilisaatioita  etsivä  SETI- 
tutkimus  on  täysin  hyväksytty  tieteenala.  Tois¬ 
taiseksi  se  ei  kuitenkaan  ole  vielä  tuottanut 
yhtään  positiivista  havaintoa. 

Ufon  määritelmä  ei  ota  kantaa  siihen,  mistä 
ilmiössä  on  kysymys;  ufot  ovat  vain  jotakin, 
jolle  ei  ole  löytynyt  kunnollista  selitystä.  Tässä 
mielessä  ufoja  epäilemättä  on  olemassa,  ja 
ilmiötä  voidaan  tutkia  tieteellisesti  pätevillä 
menetelmillä.  Tähtienvälisen  matkailun  suun¬ 
nattomien  vaikeuksien  vuoksi  ET-hypoteesi  on 
kaikista  selityksistä  vähiten  todennäköinen. 

Mitään  tieteellisesti  pätevää  todistus¬ 
aineistoa  ufouskovaiset  eivät  ole  pystyneet  sen 

puolesta  esittämään.  Todellinen  selitys  saattaa 
olla  paljon  lähempänä,  ihmisessä  itsessään. 


Kirjallisuutta 

Allan  Hendry:  The  UFO  Handbook,  Doubleday 
1979. 

Hannu  Karttunen,  Kail  Johan  Donner,  Pekka 
Kröger,  Heikki  Oja,  Markku  Poutanen  (toim.): 
Tähtitieteen  perusteet,  Ursa  1995. 

Philip  A.  Klass;  UFOs:  the  public  deceived, 
Prometheus  Books  1983. 

Philip  A.  Klass:  UFO  abductions  —  a 


dangerous  game,  Prometheus  Books  1989. 

Kari  A.  Kuure,  Juhani  Kyröläinen,  Göte 
Nyman,  Jukka  Piironen: 

Katoavatko  ufot?,  Ursa  1993. 

Juhani  Kyröläinen,  Pekka  Teerikorpi: 

Ufojen  arvoitus,  Ursa  1980. 

Nils  Mustelin:  Elämää  maailmankaikkeudessa, 
WSOY,  2.  painos  1982. 

Heikki  Oja  (toim.):  SETI — vieraan  älyn  etsintä, 
Ursa  1994. 


YK  ei  ole  kiinnostunut  ufoista 


Ufoharrastajat  jaksavat  jatkuvasti  ylläpitää  myyttiä  siitä,  että  YK  olisi  perustanut  erityisen 
osaston  tutkimaan  ufohavaintoja.  Myytin  taustalla  on  Grenadan  pää-  ja  ulkoministeri  Eric 
Gairyn  YK:lle  1977  tekemä  esitys  tällaisen  osaston  perustamisesta,  johon  YK  vastasi 
yleiskokouksessaan  18.  joulukuuta  1978  antamallaan  julkilausumalla  33/426.  Jotta 
Skeptikkoa  ei  voitaisi  syyttää  vääristelystä,  julkaisemme  ohessa  kyseisen  julkilausuman 
alkuperäisessä  muodossaan. 

YK:n  käytännön  mukaan  julkilausumat  tavallisesti  otsikoidaan  esitysten  mukaisesti. 
Lausuman  sisältö  sen  sijaan  voi  olla  jotain  aivan  muuta,  kuten  tässäkin  tapauksessa. 
Establishment  of  an  agency  or  a  department  of  the  United  Nations  for  undertaking,  co- 
ordinating  and  disseminating  the  results  of  research  into  unidentified  flying  objects  and 
related  phenomena 

At  its  87th  plenary  meeting,  on  18  December  1978  the  General  Assembly,  on  the 
recommendation  of  the  Special  Political  Committee,  adapted  the  following  text  as 
representing  the  consensus  of  the  members  of  the  Assembly 

"I.  The  General  Assembly  has  taken  note  of  the  statements  made,  and  drafl  resolutions 
submitted,  by  Grenada  at  the  thirty-second  and  thirty-third  sessions  of  the  General  Assembly 
regarding  unidentified  flying  objects  and  related  phenomena. 

"2.  The  General  Assembly  invites  interested  Member  States  to  take  appropriate  steps  to 
coordinate  on  a  national  level  scintific  research  and  investigation  into  extraterrestrial  life, 
including  unidentified  flying  objects,  and  to  inform  the  Secretary-General  of  the 
observations,  research  and  evaluation  of  such  activities. 

”3.  The  General  Assembly  requests  the  secretary-General  to  transmit  the  statements  of  the 
delegation  of  Grenada  and  the  relevant  documentation  to  the  Committee  on  the  Peaceful 
Uses  of  Outer  Space,  so  that  it  may  consider  them  at  its  session  in  1879. 

"4.  The  Committee  on  the  Peaceful  Uses  of  Outer  Space  will  permit  Grenada,  upon  its 
request,  to  present  its  views  to  the  Committee  at  its  sesion  in  1979.  The  Committee's 
deliberation  will  be  included  in  its  report  which  will  be  considered  by  the  General  Assembly 
at  its  thirty-fourth  session.  " 

Lähteet:  United  Nations,  General  Assembly,  A/32/142,  20  July  1977,  A/33/512;  Special 
Political  Committee,  A/SPC/33/PV.35,  6  March  1979  ja  A/SPC/33/PV.36,  6  Match  1979; 
Skeptikko  3/93,  s.  1  l.mo 

Toimitukselta 


Viime  aikoma  olen  tullut  tavallista  enemmän 
pohtineeksi  sitä,  mikä  oikeastaan  erottaa 
journalistin  tutkijasta.  Meille  on  opetettu,  että 
hyvä  toimittaja  on  kriittinen  lähdeaineistonsa 
suhteen,  pyrkii  objektiivisuuteen,  etsii  uusia 
näkökulmia  ja  testaa  tietojensa  oikeellisuuden. 
Kaikki  hyveitä,  jotka  liittyvät  hyvän  tutkijankin 
ammattikuvaan. 

Yksi  oleellinen  ero  lienee  kuitenkin  se,  ettei 
journalistin  tehtävänä  ole  antaa  kaiken  kattavia 
selityksiä  kulloisestakin  aiheesta.  Ei  hän  ym¬ 
päristötuhoista  kirjoittaessaan  pyri  selvittämään 
koko  ekosysteemiä.  Journalisti  valitsee  yhden 
näkökulman,  kysymyksen,  johon  hän  etsii 
vastausta  ja  toivoo  hiljaa  mielessään,  että  se 
herättäisi  jutun  lukijoissa  tai  kuulijoissa  halua 
pohtia  asiaa  laajemminkin.  Tällä  en  tietenkään 
tarkoita  sitä,  etteikö  myös  toimittajien  pitäisi 
antaa  käsittelemistään  asioista  mahdollisimman 
todenmukainen  kuva.  Luulen  kuitenkin,  että 
tästä  näkökulmien  erilaisista  valinnoista  paljolti 
johtuu  se,  miksi  tieteestä  kirjoittavien  toimit¬ 
tajien  ja  tutkijoiden  on  joskus  hyvin  vaikea  ym¬ 
märtää  toisiaan. 

Aivan  eri  asia  on  sitten  se,  miten  kukin  toi¬ 
mittaja  mieltää  oman  työnsä.  Tutkijoilta  kuulee 
aina  silloin  tällöin  kiukkuisia  kommentteja  siitä, 
etteivät  toimittajat  osaa  erottaa  asiantuntijaa  ja 
asiantuntijaa  toisistaan.  Helsingin  yliopiston 
kansleri  Lauri  Saxen  oli  huolestunut  samasta 
asiasta  äskettäin  y/zop/sro-lehdessä.  Varsin  ai¬ 
heellisesti  Saxen  huomautti,  että  televisiostu¬ 
dioihinkin  nykyisin  istutetaan  asiantuntijoiden 
rinnalle  ihmisiä,  jotka  voivat  esittää  mitä 
tahansa,  eikä  katsoja  voi  erottaa  näitä  "oikeista" 
tutkijoista.  Saxenin  mukaan  yksi  tällainen  ohjel¬ 
ma  tekee  tieteelle  pahempaa  hallaa,  kuin  kaksi 
kunnollista  pystyy  korjaamaan. 

Kanslerille  on  paha  mennä  väittämään  vas¬ 
taan,  varsinkin  kun  on  seurannut  syksyn  mittaan 


TV  2:n  kanavalla  pyörinyttä  Tulisielu-ohjelmaa. 
Siinä  suurin  osa  jopa  näistä  "oikeistakin"  tut¬ 
kijoista  oli  valittu  niin,  että  ohjelman  tekijöiden 
viesti  meni  varmasti  perille.  "Oikean"  tieteen 
arvovallalla  todisteltiin,  etteivät  tutkijat  koskaan 
pääse  perille  totuudesta.  Tämän  estää  luonnon¬ 
laki,  jonka  mukaan  ilmiö  ei  ylipäätään  esiinny 
sille,  joka  ei  usko  siihen,  ohjelmassa  väitettiin. 
Tiede  on  siis  pelkkää  harhaa!  Voiko  työhönsä 
nöyrästi  suhtautuva  ja  oman  erehtyväisyytensä 
tunnustava  toimittaja  enemmän  hävetä  ammat¬ 
tikuntansa  puolesta!  Toivottavasti  Yleisradio 
ottaa  jatkossa  onkeensa  Helsingin  yliopiston 
kanslerinkin  arvovallalla  esitetyn  kritiikin. 

Skepsis  on  perinteisesti  jakanut  Huuhaa- 
palkinnon  joulun  alla.  Monien  yhteensattumus- 
ten  summana  yhdistyksen  hallitus  päätti  siirtää 
tämän  vuotisen  palkinnonjaon  tammikuulle 
1996.  Sopivien  palkintokandidaattien  pulasta 
siirto  ei  kuitenkaan  johtunut,  hallituksesta  ker¬ 
rottiin.  Palkinto  siis  jaetaan  15.  tammikuuta 
tuntia  ennen  yleisöluennon  alkua  Helsingin  yli¬ 
opiston  Porthaniassa.  Jäämme  jännityksellä 
odottamaan. 

Jotta  lukijat  eivät  perin  pohjin  kyllästyisi 
tietoisuusongelman  pohdintoihimme,  olemme 
siirtäneet  osan  Skepsiksen  yleisötilaisuuksien 
syksyn  teema-alustusten  referoinneista  seuraa- 
viin  numeroihin  ja  palanneet  skeptikoille  tutum¬ 
paan  aiheeseen,  ufoihin.  Tähtitieteestä  väitellyt 
Skeptikon  päätoimittaja  Hannu  Karttunen  poh¬ 
tii  omassa  laajassa  artikkelissaan,  miksi  ulko¬ 
avaruuden  tutkijat  eivät  törmää  koskaan  ufoi¬ 
hin.  Ettei  vain  olisi  se  fyysikko  Johan  Silenin 
Tulisielu-ohjelmassa  peräänkuuluttama  luon¬ 
nonlaki! 

Marketta  Ollikainen 

Onko  tietoisuus  aivojen  fysikaalis -kemiallisen  pro 
sessin  tulos? 


Tietoisuus  on  ikivanha  ongelma  fi¬ 
losofeille.  Tänä  päivänä  myös 
yhä  useampi  aivotutkija  on  alkanut 
kiinnostua  tästä  ongelmasta,  jota  ai¬ 
emmin  ei  katsottu  voitavan  lähestyä 
ainakaan  luonnontieteiden  menetel¬ 
millä. 

Tutkimuksissa  on  havaittu,  että  aivot  käsit¬ 
televät  tietoa  myös  tietoisuuden  ulkopuolella. 
Tutkijat  yrittävät  tuoda  lisävalaistusta  mm. 
tähän  tietoisuuden  ongelmaan.  "Kokeellisesti  on 
voitu  osoittaa,  että  tietty  tapahtuma  saattaa 
vaikuttaa  käyttäytymiseen  silloinkin,  kun 
koehenkilö  ei  ole  tietoinen  tapahtumasta  tai  hän 
ei  muista  sitä",  kertoo  tutkija  Stefan  Salenius 
Teknillisen  korkeakoulun  Kylmälaboratoriosta. 
Hän  on  mukana  professori  Riitta  Harin  tutki¬ 
musryhmässä,  jossa  pyritään  mm.  selvittämään 
aistihavaintojen  muuttumista  tietoisiksi  koke¬ 
muksiksi  aivoissa.  Saleniuksen  mukaan  tällai¬ 
nen  ei-tietoinen  tietojenkäsittely  aivoissa  näkyy 
mm.  siinä,  että  koehenkilö  selviytyy  keski¬ 
määräistä  paremmin  tehtävistä,  joissa  hän  on 
ollut  tekemisissä  saman  asian  kanssa  aiem¬ 
minkin,  vaikka  hän  ei  muistaisikaan  nähneensä 
tai  kokeneensa  mitään;  esimerkiksi  täydentä¬ 
mään  puuttuvat  kirjaimet  sanoista,  jotka  hänelle 
oli  näytetty  vähän  aiemmin. 

Samasta  ilmiöstä  on  kysymys  silloin,  kun 
visuaalisessa  ympäristössä  tapahtunut  muutos 
rekisteröityy  aivoihin,  vaikka  emme  pystyisi¬ 
kään  tietoisesti  havaitsemaan  muutosta.  Sil¬ 
mämme  liikkuvat  kohti  syttyvää  valopistettä 
hyvin  nopeasti  ilman,  että  liikutamme  päätäm¬ 
me.  Jos  tämän  ns.  sakkadin  (nopean  silmän- 
liikkeen)  aikana  jokin  kohde  ympäristössä  siir¬ 
tyy,  emme  yleensä  pysty  sitä  havainnoimaan. 
Kuitenkin,  jos  meiltä  kysytään,  liikkuiko  kohde 
vai  ei,  arvaamme  useimmiten  oikein.  "Saman¬ 
lainen  ilmiö  on  havaittu  myös  potilailla,  joilla 
on  niin  kutsuttu  aivokuorisokeus.  Vaurio  visu¬ 
aalisella  aivokuorella  on  tehnyt  heistä  sokeita. 


vaikka  silmät  olisivatkin  muutoin  terveet.  Ne, 
joiden  näkökentästä  vain  osa  on  sokeutunut, 
ovat  pystyneet  osoittamaan  näkökentän  ulko¬ 
puolella  olevia  esineitä  keskimääräisesti  useam¬ 
min  oikein,  vaikka  heillä  ei  olisi  mitään  näkö¬ 
havaintoa  niistä",  Salenius  kertoo. 

Saleniuksen  mukaan  kysymys  on  dissosi- 
aatiosta  aivojen  implisiittisen  ja  eksplisiittisen 
tietojenkäsittelyn  välillä.  "Esimerkiksi  ns.  Kas- 
vojentunnistamishäiriöistä  kärsivät  potilaat,  jot¬ 
ka  yleensä  lievän  aivovaurion  seurauksena  ovat 
menettäneet  valikoivasti  kyvyn  tunnistaa  kas¬ 
vonpiirteitä,  pystyvät  tietyllä  tasolla  edelleenkin 
tunnistamaan  ne.  Jos  heidän  on  esimerkiksi  pak¬ 
ko  arvata  kuvasta  henkilöitä,  he  useimmiten 
arvaavat  oikein." 

Erilaisia  selitysmalleja 

Tiedämme,  että  tietty  aistiärsyke  muotoutuu 
kokemukseksi  aivokuorella  niin,  että  ärsykkeen 
eri  piirteet  käsitellään  eri  osissa  aivokuorta. 
Esimerkiksi  näköhavainto  syntyy  visuaalisella 
aivokuorella  sen  eri  osasten  summana.  Liike 
käsitellään  tietyssä  osassa  aivokuorta,  muoto 
toisessa,  väri  kolmannessa  ja  niin  edelleen. 
Apinoilla  on  todettu  visuaalisessa  aivokuoressa 
ainakin  30  eri  aluetta,  joilla  jokaisella  on  oma 
funktionsa  näköhavainnon  muodostamisessa. 
Tiedämme  myös,  että  aistiärsykkeen  eri  piirteet 
analysoituvat  osittain  rinnakkaisesti  ja  saman 
aikaisesti. 

Toistaiseksi  aivotutkijat  sen  paremmin  kuin 
filosofit  tai  psykologitkaan  eivät  ole  pystyneet 
ratkaisemaan  yhtä  tietoisuuden  syntyyn  liittyvää 
perusongelmaa:  miten  eri  aistiärsykkeiden  välit¬ 
tämä  informaatio  syntetisoidaan  aivoissa  tietoi¬ 
seksi  kokemukseksi.  Yhtenä  selityksenä  tähän 
on  tarjottu  ns.  isoäitisoluteoriaa.  "On  ajateltu, 
että  aistiärsykkeiden  eri  piirteitä  analysoivat 
aivosolut  muodostaisivat  tietyn  hierarkkisen 

järjestelmän,  jossa  eri  piirteet  sen  jälkeen  kun 
ne  on  analysoitu,  yhtyisivät  jälleen.  Ja  mitä  kor¬ 
keammalle  hierarkiassa  tullaan,  sitä  erikoistu- 
neimpia  solut  olivat.  Lopulta  jokin  solu  reagoisi 
vain  ja  ainoastaan  vaikkapa  kun  nähdään  kuva 
isoäidistä  tai  kuullaan  hänen  ääntään." 

Saleniuksen  mukaan  isoäitisoluteoria  ei  ole 
saanut  juuri  kannatusta  aivotutkijoilta.  "Ei  ole 
pystytty  osoittamaan,  että  aivoissa  löydy  tällais¬ 
ta  kaiken  informaation  kokoavaa  keskusta,  jossa 
lopputulos  "esitetään  tietoisuudelle"." 

Toinen  viime  vuosina  esitetty  selitysmalli 
liittyy  aivojen  rytmeihin.  Monissa  tutkimuksissa 
on  todettu,  että  tietyt  (sähköiset)  rytmit  synk- 
ronisoituvat  aivokuorella  tietyissä  tilanteissa. 
Kun  on  mitattu  pienillä  elektrodeilla  eri  koh¬ 
dista  esimerkiksi  kissojen  aivokuorta,  on  havait¬ 
tu,  että  solujen  rytmisten  purkausten  välillä 
syntyy  synkroninen  yhteys  (ne  tahdistuvat),  kun 
kissalle  näytetään  liikkuvaa  viivaa.  Kahta  eri 
suuntiin  liikkuvaa  viivaa  esitettäessä  tällaista 
yhteyttä  ei  synny,  mutta  jos  viivat  liikkuvat 
saman  suuntaisesti,  synkronisaatio  selvästi 
lisääntyy.  Parhaiten  se  näkyy  silloin,  kun  liikku¬ 
via  viivoja  on  vain  yksi.  Saleniuksen  mukaan 
rytmit  värähtelevät  noin  40  Hertsin  paikkeilla, 
eli  40  kertaa  sekunnissa.  "Tosiasiassa  ne  voivat 
vaihdella  30:sta  80:een  Hertsiin,  mutta  yleisesti 
puhutaan  40  hertsistä,  joka  on  enemmän  yleis¬ 
käsite  kuin  varsinainen  deskriptiivinen,  kuvaava 
ilmaus",  Salenius  huomauttaa. 

"On  arveltu,  että  nämä  rytmit  saattaisivat 
jotenkin  liittyä  eri  aistiärsykkeiden  yhtymiseen 
tietoiseksi  kokemukseksi  niin,  että  niiden  aluei¬ 
den  rytmit,  jotka  analysoivat  saman  objektin 
piirteitä,  synkronisoituvat.  On  myös  arveltu. 


että  nämä  rytmit  mahdollisesti  ohjattaisiin  thala- 
muksesta,  jonka  kautta  kaikki  muut  aistiär¬ 
sykkeet,  paitsi  hajuärsykkeet,  tulevat  aivokuo¬ 
relle.  Thalamus  toimisi  eräänlaisena  väliasema¬ 
na,  jossa  rytmit  syntyvät  tai  koordinoituvat." 
Aivotutkijoiden  parissa  asiasta  tullaan  Saleni¬ 
uksen  mukaan  vielä  keskustelemaan  pitkään. 
"Jonkinlaista  näyttöä  on  kuitenkin  jo  olemassa, 
että  nämä  rytmit  osallistuisivat  tähän  tietoisen 
kokemuksen  analysointiin  ja  esimerkiksi  taustan 
erottamiseen  varsinaisesta  havainnoidusta  ob¬ 
jektista." 

Tietoisuus  tulee  jälkijunassa 

Tutkimusten  mukaan  tietoinen  kokemus  syntyy 
tietyllä  viiveellä  siitä,  kun  aistiärsyke  saapuu 
aivokuorelle.  Jos  koehenkilön  iholle  kohdis¬ 
tetaan  ärsyke  hyvin  nopeasti  useita  kertoja 
peräkkäin  ensin  yhteen  ja  sitten  toiseen  kohtaan, 
hänestä  tuntuu  kuin  ärsyke  liikkuisi  jatkuvasti 
ensimmäisestä  paikasta  toiseen,  vaikka  se 
pysyisikin  paikallaan;  syntyy  ns.  ihojänisilmiö. 
"Professori  Hari  on  tutkinut  vastaavanlaista 
ilmiötä  kuulon  avulla.  Koehenkilölle  on  toistet¬ 
tu  ääniefektejä  neljä  kertaa  peräkkäin  kahdesta 
eri  paikasta  (ääniärsykkeet  annetaan  eri  korviin 
hiukan  eriaikaisesti),  jolloin  hän  on  kokenut  ne 
liikkuvina  (ensimmäisestä  paikasta  toiseen)", 
Salenius  kertoo. 

Aikaviivettä  on  voitu  myös  testata  mm. 
vahvistamalla  ärsykkeen  kokemista.  Somato- 
motoriselle  aivokuorelle  on  ohjattu  heikko 
sähköärsyke  vähän  ihokosketuksen  jälkeen, 
jolloin  ärsyke  on  tuntunut  vahvemmalta.  Tieto 

ihokosketuksesta  saapuu  aivokuorelle  noin  20 
millisekunnin  kuluttua,  mutta  tietoisuus  siitä 
syntyy  vasta  vajaan  400  millisekunnin  kuluttua. 
Kokemukseen  on  siis  pystytty  vaikuttamaan 
vielä  lähes  400  millisekuntia  sen  jälkeen  kun 
varsinainen  ärsyke  on  annettu. 

Aivoja  ei  voi  huijata 

Samaa  suuruusluokkaa  oleva  aikaviive  syntyy 
aivoissa  myös  silloin,  kun  päätös  jonkin  asian 
tekemisestä  konkretisoituu  toiminnaksi.  Tiettyjä 
tutkimuksia  on  tulkittu  siten,  että  esimerkiksi 
tietoisuus  päätöksestä  liikuttaa  sormea  syntyy 
noin  200  millisekuntia  sen  jälkeen,  kun 
“päätös”  liikuttamisesta  on  syntynyt  aivoissa. 
Tutkittaessa  erilaisia  kehon  liikkeitä  on  myös 
havaittu,  että  aivoihin  syntyy  tietty  valmiustila 
jo  noin  sekunti  ennen  varsinaista  liikettä.  "Tätä 
on  tutkittu  mm.  professori  Näätäsen  tutkimus¬ 
ryhmässä  esimerkiksi  yrittämällä  harhauttaa 
aivoja  sillä,  että  on  luettu  kirjaa  ja  sitten  yhtäk¬ 
kisesti  liikutettu  sormea.  On  oletettu,  että  silloin 
tällaista  valmiustilaa  ei  ehkä  syntyisi,  mutta 
tämä  ei  pidä  paikkaansa;  aivoissa  tapahtuu 
muutos  aina  sekuntia  ennen,  vaikka  aivoja 
kuinka  yritettäisiin  harhauttaa",  Salenius  kertoo. 

Sen  sijaan  tietoisuudella  saattaa  olla  jonkin¬ 
lainen  veto-oikeus.  Se  voi  pysäyttää  liikkeen 
senkin  jälkeen  kun  "päätös"  liikkeen  aloitta¬ 
misesta  on  jo  aivoissa  syntynyt.  Joissain  koeti¬ 
lanteissa  koehenkilöt  ovat  kertoneet  halun¬ 
neensa  liikuttaa  sormea,  vaikka  eivät  olleet  sitä 
sitten  tehneetkään. 

"On  aivan  selvää,  että  tietoinen  kokemus 
liikkeestä  syntyy  melko  hitaasti,  joskus  jopa 
vasta  sen  jälkeen  kun  liike  on  jo  tehty.  Tämä 
näkyy  mm.  siinä,  että  kun  käden  osoittamaa 
kohdetta  siirretään  nopeasti,  käsi  hyvin  nopeasti 
korjaa  liikeradan.  Tietoisuus  siitä,  että  kohde  on 
siirtynyt,  tulee  vasta  noin  200  -  300  milli¬ 
sekuntia  korjausliikkeen  alusta." 

Vasen  ei  tiedä  mitä  oikea  tekee 

Tietoisuuden  kokemista  on  pyritty  selvittämään 
ns.  neglect-potilailla,  joilla  on  toisen  -  useim¬ 


miten  oikean  parietaalilohkon  aivovaurio.  Täl¬ 
löin  potilas  el  yleensä  ole  tietoinen  siitä,  mitä 
hänen  vasemmalla  puolellaan  tapahtuu.  Usein 
hän  ei  kampaa  hiuksia  vasemmalta  puolelta, 
saattaa  pukea  vain  oikean  puolen  kehoa.  Hän  ei 
reagoi  vasempaan  puoleen  eikä  hoida  sitä 
mitenkään. 

"Nämä  neglect-potllaat  eivät  myöskään 
oikein  ole  tietoisia  sairaudestaan.  Potilaan 
mielestä  hän  voi  aivan  hyvin,  vaikka  hänellä 
useimmiten  on  vasen  käsi  tai  jalka  halvaan¬ 
tunut.  Jos  hänen  käsketään  liikuttaa  vasenta 
kättä,  hän  voi  esimerkiksi  vaihtaa  puheenaihetta 
tai  alkaa  kertoa  miten  hänen  isänsä  on  aina  ollut 
vasenkätinen  tai  keksii  eri  syitä  sille,  ettei  käsi 
tänään  liiku  yhtä  hyvin  kuin  aiemmin.  Yleensä 
nämä  potilaat  ovat  muutoin  normaaleja.  He 
pystyvät  järkeilemään  ja  muistamaan  asioita 
kaikesta  muusta  paitsi  sairaudestaan." 

Saleniuksen  mukaan  potilaat  voivat  kuiten¬ 
kin  olla  tietyllä  tasolla  tietoisia  sairaudestaan, 
koska  he  käyttävät  puolustusmekanismeja  sil¬ 
loin,  kun  he  joutuvat  vastaamaan  sairauttaan 
koskeviin  kysymyksiin.  Tietoisuus  vammasta 
pystytään  myös  palauttamaan  tilapäisesti  ruis¬ 
kuttamalla  kylmää  vettä  vasempaan  korvaan. 
"Tietoisuus  palautuu  nopeasti.  Potilas  tietää 
olevansa  halvaantunut  ja  myös  sen,  että  halvaus 
on  kestänyt  useita  päiviä.  Hän  pystyy  muis¬ 
tamaan  asian  ikäänkuin  jonkinlaista  muistiin 
tallentumista  olisi  tapahtunut  koko  ajan,  vaikka 
hän  vähän  aiemmin  kielsi  halvautuneensa. 
Vaikutus  kestää  yleensä  vain  noin  puoli  tuntia, 
Ja  kun  se  on  mennyt  ohi,  potilas  kyllä  muistaa, 
mitä  on  äsken  tapahtunut  -  esimerkiksi  että 
korvaan  ruiskutettiin  vettä  -  mutta  hän  ei 
muista,  että  oli  juuri  aiemmin  myöntänyt 
olevansa  halvaantunut",  Salenius  kertoo. 

Käsi,  joka  unohtui  ambulanssiin 

Tyypillistä  neglect-potilaille  on,  että  puolustus¬ 
mekanismit,  joita  he  käyttävät  selityksiksi 
silloin  kun  heitä  pyydetään  esimerkiksi  liikut¬ 
tamaan  halvaantunutta  kättä,  saattavat  saada 
täysin  järjettömiä  muotoja.  Potilas  ei  esimer¬ 
kiksi  tunne  halvaantuneita  raajojaan  omikseen. 
Yhdysvalloissa  asuva  intialainen  tutkija 

Ramachandran  kertoo  potilaasta,  joka  kysyt¬ 
täessä  kenen  tämä  halvaantunut  käsi  on,  väitti 
sen  olevan  poikansa  tai  toisen  potilaan,  joka  oli 
vahingossa  unohtanut  sen  ambulanssiin.  Tai 
kun  potilasta  käskettiin  osoittaa  molemmilla 
käsillään,  hän  väitti  näin  tekevänsä.  Hän  saattoi 
jopa  sanoa,  että  käsi  on  nyt  "noin  kaksi  tuumaa 
teidän  nenästänne".  Potilas  pysyi  väitteissään, 
vaikka  se  olisi  todistettu  vääräksi  hänelle  peilin 
avulla. 

"Ramachandran  on  tarjonnut  hauskan  seli¬ 
tyksen  sille,  miksi  nämä  potilaat  saattavat 
keksiä  täysin  järjettömiä  selityksiä.  Hänen 
ajatuksensa  on  -  jota  ei  kylläkään  ole  mitenkään 
yleisesti  hyväksytty  -  että  oikean  aivopuoliskon 
parietaalilohkossa  on  ns.  anomaliadetektori, 
jonkinlainen  hermoverkkosysteemi,  joka  moni¬ 
toroi  ja  korjaa  vasenta  puolta,  joka  puolestaan 
yrittää  selittää  parhaansa  mukaan  mitä  on 
tapahtunut.  Jos  selitykset  ovat  täysin  järjet¬ 
tömiä,  oikeassa  parietaalilohkossa  (päälaenloh¬ 
kossa)  sijaitseva  "anomaliadetektori"  korjaa  ne. 
Mutta  kun  anomaliadetektori  vaurioituu,  mitään 
korjaantumista  ei  tapahdu  ja  silloin  mitä  kum¬ 
mallisemmat  selitykset  pääsevät  valloilleen", 
Salenius  kertoo. 

Potilaat,  joilta  on  katkaistu  aivopuoliskoja 
yhdistävä  aivokurkiainen,  käyttäytyvät  heti  leik¬ 
kauksen  jälkeen  vähän  samantapaisesti.  Saleni- 
uksen  mukaan  näillä  potilailla  on  vasemmassa 
aivopuoliskossa  tietynlainen  tulkitsija,  joka 
tulkitsee  tapahtuneen  rationaalisesti.  Se  löytää 
hyvän  selityksen  silloinkin,  kun  oikea  puolisko 
tekee  jotain  mitä  vasen  ei  tiedä  eikä  pysty 


ymmärtämään.  Jos  oikealle  puolelle  näytetään 
jokin  kuva,  joka  herättää  paljon  tunteita,  tunteet 
jollain  tapaa  välittyvät  myös  vasempaan 
aivopuoliskoon,  mutta  vasemmassa  aivopuo¬ 
liskossa  sijaitseva  "tulkitsija"  keksii  niille  oman 
selityksensä.  Tai  jos  oikealle  aivopuoliskolle 
annetaan  käsky  tehdä  jotain,  mitä  vasen  ei 
ymmärrä,  se  kuitenkin  aina  selittää  miksi  näin 
tehtiin. "Yleensä  jonkin  aikaa  leikkauksen 
jälkeen  potilaalle  saattaa  syntyä  ristiriitatilanne, 
jossa  toinen  aivopuolisko  ei  tiedä  mitä  toinen 
tekee.  Se  tasaanmu  kuitenkin  yleensä  jo  parin 
viikon  sisällä",  Salenius  sanoo. 

Saleniuksen  mukaan  tietoisuus  on  ainakin 
osittain  aivoissa  tapahmvien  fysikaalis-kemial- 
listen  prosessien  tulos.  "Se  ei  ole  kuitenkaan 
pelkästään  tätä.  Tietoisuutta  voisi  verrata  vaikka 
Shakespearen  teoksiin.  Kirjat  itsessään  ovat 
pääasiassa  pelkkiä  hiili-  ja  vetyatomeja,  mutta 
tämä  on  hyvin  epäadekvaatti  kuvaus  Shakes¬ 
pearen  teoksista.  Samalla  tavoin  tietoisuuskin 
voidaan  katsoa  olevan  jotain  muuta  kuin  vain 
fysikaalis-kemiallinen  prosessi;  monimutkaisten 
hermopopulaatioiden  yhteistoiminnan  tulos, 
joka  on  enemmän  kuin  osasten  summa." 

Marketta  Ollikainen 

(Artikkeli  perustuu  tutkija,  lääketieteen  lisensi¬ 
aatti  Stefan  Saleniuksen  Skepsiksen  yleisötilai¬ 
suudessa  lokakuussa  pitämään  alustukseen 
"Ovatko  neuronit  tietoisia?  ) 


Seuraava  Skeptikko  ilmestyy  maaliskuussa  1996.  Lehteen  tarkoitettu  aineisto 
pitäisi  olla  perillä  toimituksessa  peijantaihin  16.  helmikuuta  mennessä. 

Skeptikko  toivottaa  lukijoille  rattoisaa  uutta  vuotta. 

Skepsiksen  Haaste 

10  000  mk  sille,  joka  pystyy  valvotuissa  olosuhteissa 
tuottamaan  paranormaalin  ilmiön 

Ihmeistä,  osa  3 

David  Hume 


arhaiten  todistettuihin  ihmeisiin 
koko  maallisessa  historiassa  kuuluu 
Tacituksen  Vespasianuksesta  kertoma,  joka 
Aleksandriassa  muka  paransi  sokean  miehen 
sylyllään  ja  halvatun  vain  jalkansa  kosketuk¬ 
sella,  ja  jolloin  kävi  toteen  Serapis-jumalan 
ilmoitus,  että  heidän  tuli  turvautua  keisariin 
ihmeparannuksen  saadakseen.  Tämä  kertomus 
on  tavattavissa  tuon  kuuluisan  historioitsijan 
teoksissa  (Historiae  lib.  V,C.8.  Svetonius  esittää 
likipäin  saman  kertomuksen  teoksessa  Vita 
Vesp.  V);  kaikki  seikat  näyttävät  todistusta 
vahvistavan  ja  se  voitaisiin  laveasti  esittää 
kaikella  todistelun  ja  kaunopuheisuuden  voi¬ 
malla,  jos  jollakulla  nyt  olisi  halua  vahvistaa 
tätä  rauennutta  pakanallista  taikauskoa.  Voitai¬ 
siin  mainita  tämän  suuren  keisarin  arvokkuus, 
luotettavuus,  ikä  ja  rehellisyys,  kuinka  hän  koko 
elämänsä  ajan  seurusteli  tuttavallisesti  ystävien¬ 
sä  ja  hovimiestensä  kanssa  eikä  koskaan  omak¬ 
sunut  sellaisia  tavattomia  jumalallisuuden  eleitä 
kuin  joku  Aleksander  tai  Demetrios.  Historioit¬ 
sija  itse,  samanaikainen  kirjailija,  on  tunnettu 
vilpittömyydestään  ja  totuudellisuudestaan,  ja 
on  samalla  ehkä  koko  muinaisajan  suurin  ja 
teräväjärkisin  lahjakkuus;  kaikesta  taipumuk¬ 
sesta  taikauskoon  hän  on  niin  vapaa,  että  häntä 
päinvastoin  syytettiin  ateismista  ja  rienauksesta. 
Ne  henkilöt,  joiden  arvovallan  varassa  hän 
ihmeen  kertoo,  olivat  otaksuttavasti  taatusti 
arvostelukykyisiä  ja  rehellisiä  tapahtuman 
silmännäkijöitä  jotka  uudistivat  todistuksensa 
sen  jälkeen  kuin  Flaviusten  suku  oli  karkoitettu 
vallasta  eikä  enää  voinut  mitään  valhetta  palki¬ 
ta.  "Utrumque,  qui  interftiere,  nunc  quoque 
memorant,  postquam  nullum  mendacio  preti- 
um".  (Läsnäolleet  kertovat  asian  nytkin,  kun  ei 
mikään  valheen  palkinto  tule  kysymykseen). 
Kun  vielä  otamme  huomioon  kerrotun  tapahtu¬ 
man  julkisen  luonteen  käy  ilmi,  että  tuskin 
voidaan  ajatella  sen  vahvempaa  todistusta 


tämän  niin  karkean  ja  kouriintuntuvan  perättö- 
mättömyyden  hyväksi. 

Huomionarvoinen  on  myöskin  eräs  kardi¬ 
naali  de  Retzm  kertoma  omituinen  tarina.  Kun 
tämä  juonitteleva  valtiomies  vihamiestensä  vai¬ 
noa  välttääkseen  pakeni  Espanjaan,  matkusti 
hän  Aragonian  pääkaupungin  Saragossan  kaut¬ 
ta,  ja  sikäläisessä  tuomiokirkossa  näytettiin 
hänelle  mies,  joka  seitsemän  vuotta  oli  toiminut 
ovenvartijana  ja  jonka  hyvin  tunsi  jokainen 
kaupunkilainen,  joka  koskaan  oli  harjoittanut 
hartauttaan  tässä  kaupungissa.  Pitkän  aikaa  näh¬ 
tiin  hänet  yksijalkaisena,  mutta  hän  oli  saanut 
toisen  jalkansa  takaisin  hieromalla  tynkää  py¬ 
hällä  öljyllä,  ja  kardinaali  vakuuttaa  nähneensä 
hänet  kaksijalkaisena.  Kirkko  antoi  tälle  ih¬ 
meelle  vahvistuksensa  ja  vetosi  tapahtuman 
vakuudeksi  koko  kaupungin  porvaristoon,  min¬ 
kä  innokkaasta  hartaudesta  kardinaali  huomasi 
ihmeeseen  uskottavan.  Tässä  kertoja  niinikään 
oli  väitetyn  ihmeen  aikalainen,  luonteeltaan 
epäuskoinen  ja  vapaa-ajattelija  ynnä  suurilah- 
jainen;  ihme  oli  laadultaan  niin  erikoinen,  että 
mikään  petos  tuskin  näytti  olevan  mahdollinen, 
todistajat  lukuisia  ja  kaikki  tavallaan  todis¬ 
tamansa  tapahtuman  silminnäkijöitä.  Ja  mikä 
vahvisti  lisää  todistuksen  voimaa  ja  on  omansa 
tekemään  hämmästyksemme  kaksinkertaiseksi, 
on,  että  kardinaali  joka  tarinan  kertoo,  ei  näytä 
siihen  uskovan,  jotenka  häntä  siis  ei  voida 
epäillä  osallisuudesta  mihinkään  hurskaaseen 
petokseen.  Hän  oivalsi  aivan  oikein,  ettei 
tämänluontoisen  seikan  kumoamiseksi  ole  vält¬ 
tämätöntä  kohta  kohdalta  tehdä  todistus  tyhjäksi 
ja  osoittaa  sen  perättömyys  selvittämällä  kaikki 
se  ilveily  ja  herkkäuskoisuus,  joka  on  ollut  sitä 
luomassa.  Hän  tiesi,  että  koska  vähäinenkin  ajan 
ja  paikan  etäisyys  tekee  tämän  yleensä  tyk¬ 
känään  mahdottomaksi,  se  välittömälle  läsnäoli¬ 
jallekin  on  ylen  vaikeata  ihmiskunnan  suuren 
osan  taikauskon,  tietämättömyyden,  viekkauden 
ja  lurjusmaisuuden  takia.  Johdonmukaisesti  hän 
sen  vuoksi  päätteli,  että  tällainen  todistus  jo 

otsallaan  kantaa  perättömyyden  leiman  ja  että 
jokainen  inhimilliseen  todistukseen  nojaava 
ihme  ennemmin  on  omansa  antamaan  aihetta 
pilkkaan  kuin  kumoavaan  todisteluun. 

Vannaankaan  ei  koskaan  ole  yhden  henki¬ 
lön  tiliin  luettu  suurempaa  määrää  ihmeitä  kuin 
ne,  joiden  kerrotaan  äskettäin  tapahtuneen 
Ranskassa  abbö  Paris'n,  tuon  kuuluisan  jan- 
senistin  haudalla,  jonka  pyhyyden  varjolla  kan¬ 
saa  niin  kauan  puijattiin.  Kaikkialla  kerrottiin 
tämän  pyhän  haudan  tavallisina  vaikutuksina, 
että  sairaat  olivat  saanet  terveytensä,  kuurot 
kuulonsa  ja  sokeat  näkönsä.  Mutta  vielä 
merkityksellisempää  on,  että  monet  näistä 
ihmeistä  vahvistettiin  itse  paikalla  tuomarien 
edessä,  joiden  rehellisyys  oli  kiistämätön, 
luotettavien  ja  etevien  henkilöiden  todistusten 
kautta,  valistuneena  aikakautena  ja  nykyaikai¬ 
sen  elämän  huomattavimmalla  näyttämöllä. 
Eikä  siinä  kaikki;  niistä  sepitetty  kertomus 
julkaistiin  ja  sitä  levitettiin  kaikkialla,  eivätkä 
niitä  pystyneet  kunnolleen  kumoamaan  tai 
paljastamaan  edes  jesuiitat,  vaikka  tätä  oppi¬ 
nutta  ryhmäkuntaa  tuki  esivalta  ja  vaikka  he 
olivat  jyrkästi  vastustavalla  kannalla  niihin 
käsityksiin  nähden,  joiden  hyväksi  ihmeiden 
kerrottiin  tapahtuneen.  (Tässä  on,  kuten  eräissä 
toisissakin  käännöksissä,  jätetty  pois  pitkä 
alaviitta,  jossa  Hume  laveasti  kertoo  yksityis¬ 
kohtia  abbe  Paris'n  haudalla  muka  tapahtumista 
ihmeistä  ja  niitä  käsittelevästä  kirjallisuudesta.) 
Mistä  löydämme  sellaisen  määrän  olosuhteita, 
jotka  kaikki  todistavat  saman  seikan  puolesta? 
Ja  mitä  voimme  esittää  tällaista  todistajain  jouk¬ 
koa  vastaan  muuta  kuin  heidän  kertomainsa  ta¬ 
pahtumain  ehdottoman  mahdottomuuden  ja 
ihme-luonteen?  Ja  kaikkien  ajattelevain  ihmis¬ 
ten  silmissä  tämä  epäilemättä  on  riittävä  ku¬ 
moaminen. 

Onko  se  johtopäätös  oikea,  että  koska 
inhimillisellä  todistuksella  toisinaan,  esim.  kun 
esitetään  Philippin  tai  Pharsalan  taisteluita,  on 
mitä  suurin  voima  ja  arvovalta,  sen  vuoksi 
kaikenlaatuisilla  todistuksilla  täytyy  kaikissa 
tapauksissa  olla  sama  voima  ja  arvovalta? 
Olettakaamme,  että  Caesarin  ja  Pompejuksen 
puolue  olisi  kumpikin  väittänyt  saaneensa 
näissä  taisteluissa  voiton  ja  että  kummankin 
puolueen  historioitsijat  sen  mukaisesti  olisivat 


lukeneet  tuloksensa  omaksi  hyväkseen,  kuinka 
olisi  ihmiskunta  näin  pitkän  ajan  kuluttua 
pystynyt  ratkaisemaan  asiaa  puoleen  tai  toi¬ 
seen?  Yhtä  vahva  on  vastakkaisuus  niiden 
ihmeiden  välillä,  joita  kertoo  Herodotos  tai 
Plutarkhos,  ja  niiden,  joita  Mariana,  Bede  tai 
joku  muu  munkkihistorioitsija  esittää. 

Viisas  tuntee  varsin  epäilevää  luottamusta 
jokaista  kertomusta  kohtaan,  joka  suosii 
kertojan  mielihaluja,  joko  se  sitten  ylistää  hänen 
maataan,  sukuaan  tai  häntä  itseään  taikka  jollain 
toisella  tavalla  sopeutuu  hänen  luontaisiin  taipu- 
muksiinsa  ja  pyyteisiinsä.  Mutta  onko  mitään 
suurempaa  kiusausta  kuin  esiintyä  taivaan 
lähettinä,  profeettana,  asiamiehenä?  Kukapa  ei 
suostuisi  kestämään  monia  vaaroja  ja  vaivoja 
saadakseen  esittää  näin  ylevää  osaa?  Tai  onko 
kukaan,  joka  turhamaisuuden  ja  kiihoittuneen 
mielikuvituksen  avulla  ensin  on  tehnyt  itsestään 
käännykkään  ja  tosissaan  antautunut  harhaluu- 


"Ihmeille  altis  rahvas  omaksuu 
kernaasti  ja  tutkimatta  kaiken,  mikä 
mairittelee  taikauskoa  ja  herättää 
hämmästystä.  " 


lon  valtaan,  koskaan  empinyt  käyttää  hurskasta 
petosta  näin  pyhän  ja  ansiokkaan  asian  tuke¬ 
miseksi? 

Vähäisinkin  kipinä  saattaa  tässä  leimahtaa 
suurimmaksi  liekiksi,  koska  aineistoa  ei  kos¬ 
kaan  puutu.  "Avidum  genus  auricularum"  (Luc- 
retius),  ihmeille  altis  rahvas,  omaksuu  kernaasti 
ja  tutkimatta  kaiken,  mikä  mairittelee  taika¬ 
uskoa  ja  herättää  hämmästystä. 

Kuinka  monia  tämänlaatuisia  tarinoita  on¬ 
kaan  kaikkina  aikoina  paljastettuja  tukahdutettu 
kehtoonsa?  Missä  siis  tällaisia  kertomuksia  le- 
viääkin,  on  asian  ratkaisu  selvä;  me  arvos¬ 
telemme  sitä  yhdenmukaisesti  säännöllisen 
kokemuksen  ja  vaarinoton  kanssa,  kun  seli¬ 
tämme  sen  herkkäuskoisuuden  ja  petollisuuden 
tunnettujen  periaatteiden  avulla.  Pitäisikö  mei¬ 
dän  suostua  paraiten  todettujen  luonnonlakien 
yliluonnolliseen  loukkaukseen  ennemmin  kuin 
turvautua  niin  luontevaan  ratkaisuun? 

Minun  ei  tarvitse  mainita,  mitenkä  vaikeata 
on  paljastaa  joko  yksityisessä  tai  julkisessakin 
kuvauksessa  esiintyvä  perättömyys  itse  väite¬ 
tyllä  tapahtumapaikallakin;  sitä  enemmän  on 
näin  laita,  jos  tapahtuman  näyttämö  sijaitsee 
vähäisenkin  matkan  päässä.  Tuomioistuinkin, 
joka  käyttää  kaiken  arvovaltansa,  tarkkuutensa 
ja  arvostelukykynsä,  havaitsee  usein  olevansa 
kykenemätön  eroittamaan  totta  väärästä  aivan 
äskeisissäkin  tapahtumissa.  Mutta  asiaa  ei  kos¬ 
kaan  saada  ratkaisuun,  jos  turvaudutaan  taval¬ 
liseen  riitaa,  väittelyä  ja  juoruja  käyttävään 
menettelyyn,  varsinkin  jos  intohimot  kum¬ 
mallakin  taholla  ovat  asiaan  vaikuttamassa. 

Uusien  uskontojen  lapsuusaikana  viisaat  ja 
oppineet  tavallisesti  pitävät  asiaa  liian  vähä¬ 
pätöisenä,  jotta  se  ansaitsisi  heidän  mielen- 
kiintoaan  ja  huomiotaan.  Ja  kun  he  perästäpäin 
olisivat  halukkaat  paljastamaan  petoksen  ava¬ 
takseen  harhaan  viedyn  joukon  silmät,  on  oikea 
hetki  mennyt  ohi,  ja  ne  todismskappaleet  ja 
silmmnäkijät,  jotka  olisivat  voineet  asian  selvit¬ 
tää,  ovat  hävinneet  ainaiseksi. 

Jäljelle  ei  silloin  jää  muuta  paljastuskeinoa 
kuin  ne,  mitä  täytyy  kertojain  omasta  todis¬ 
tuksesta  saada  esiin;  ja  vaikka  nämä  aina  ovat¬ 
kin  riittäviä  arvostelukykyiselle  ja  tietäväiselle, 
ovat  ne  rahvaan  ymmärrykselle  yleensä  liian 
hienoja. 

Kaiken  kaikkiaan  käy  täten  ilmi,  ettei  mi¬ 
kään  jonkun  ihmeen  hyviksi  esitetty  perustelu 
koskaan  ole  saavuttanut  todennäköisyyden, 
vielä  vähemmän  todistuksen  arvoa;  ja  jos 
edellytettäisiinkin  sen  tulleen  todistuksen  veroi¬ 
seksi,  sitä  vastaan  olisi  toinen  todistus,  mikä 
johtuu  itse  sen  seikan  luonteesta,  jonka  se 
yrittää  todistaa.  Kokemus  yksin  antaa  inhi¬ 
milliselle  todistukselle  sen  arvon,  sama  koke¬ 
mus,  joka  varmistaa  meille  luoimonlait.  Kun 
sen  vuoksi  nämä  kaksi  lajia  kokemusta  ovat 
vastakkaisia,  voimme  ainoastaan  vähentää  toi¬ 
sen  toisesta  ja  omaksua  itsellemme  käsityksen 
joko  puoleen  tai  toiseen  sillä  varmuudella,  mikä 
jäljelle  jää.  Mutta  edellä  selvitetyn  periaatteen 
mukaisesti  tämä  vähennys  kaikkiin  kansan¬ 
omaisiin  uskontoihin  nähden  merkitsee  samaa 
kuin  täydellinen  kumoaminen,  ja  sen  vuoksi 
saatamme  esittää  sen  yleisen  säännön,  että 
mikään  inhimillinen  todistus  ei  voi  olla  kyllin 


vahva  osoittaakseen  oikeaksi  ihmeen  ja  thedäk- 
seen  sen  jonkun  tällaisen  uskonnonjärjestelmän 
kestäväksi  perustukseksi. 

Seuraavassa  tehtävät  rajoitukset  ovat  otet¬ 
tavat  huomioon  kun  minä  väitän,  ettei  mitään 
ihmettä  koskaan  voida  niin  todistaa,  että  siitä 
voisi  tulla  jonkun  uskonnonjärjestelmän  perus¬ 
tus.  Sillä  minä  myöimän,  että  toisella  tavoin 
ehkä  saattaa  esiintyä  senlaatuisia  ihmeitä  eli 
tavallisen  luonnonkulun  loukkaamuksia,  että  ne 
voidaan  inhimillisen  todistuksen  nojalla  osoittaa 
oikeiksi,  vaikkakin  kenties  on  mahdotonta  löy¬ 
tää  sellaisia  mistään  historian  asiakirjasta. 
Olettakaamme  esim.  että  kaikenkieliset  kirjai¬ 
lijat  yksimielisesti  väittävät,  että  alkaen  tammi¬ 
kuun  1  päivästä  1600  koko  maan  verhosi 
täydellinen  pimeys  kahdeksan  päivän  ajan; 
olettakaamme,  että  perimätieto  tästä  tavatto¬ 
masta  tapahtumasta  vielä  on  kansan  keskuu¬ 
dessa  vahva  ja  eloisa;  että  kaikki  vieraista  mais¬ 
ta  palaavat  matkailijat  movat  meille  kertomuk¬ 
sia  samasta  perintätiedosta,  ilman  vähintäkään 
muuntelua  tai  ristiriitaisuutta;  silloin  on  selvää, 
että  nykyiset  filosofimme,  sen  sijaan  että  he  tätä 
asiaa  epäilisivät,  välttämättä  pitäisivät  sen  var¬ 
mana  ja  ryhtyisivät  tutkimaan,  mistä  syistä  se 
on  voinut  johtua.  Luonnon  taantumisen,  rappion 
ja  hajoamisen  tekee  todennäköiseksi  niin  moni 
vertauskohta,  että  jokainen  ilmiö,  johon  näyttää 
sisältyvän  taipumusta  tällaista  luhistumista 
kohti,  tulee  inhimillisen  todistuksen  ulottuville, 
kunhan  tämä  vaan  on  kylliksi  runsas  ja 
yhdenmukainen. 

Mutta  olettakaamme,  että  kaikki  englanti¬ 
laiset  historioitsijat  yksimielisesti  esittävät,  että 
kuningatar  Elisabet  tammikuun  1  p:nä  1600 
kuoli;  että  sekä  ennen  että  jälkeen  hänen  kuole¬ 
mansa  hänen  lääkärinsä  ja  koko  hovi  näkivät 
hänet,  kuten  hänen  säätynsä  kuuluville  henki¬ 
löille  käy;  että  parlamentti  oli  tunnustanut  ja 
julistanut  hänen  seuraajansa,  ja  että  hän,  oltuaan 
haudassa  kuukauden  ajan,  olisi  ilmestynyt 
elämään  uudelleen,  palannut  valtaistuimelle  ja 
hallinnut  Englantia  kolme  vuotta.  Silloin,  sen 
tunnustan,  minua  niin  monen  omituisen  seikan 
yhteensattuma  hämmästyttäisi,  mutta  minulla  ei 
olisi  vähintäkään  taipumusta  uskoa  näin  ihmeel¬ 
liseen  tapahtumaan.  Minä  en  epäilisi  hänen 
näennäistä  kuolemaansa  enkä  muita  sitä  seuraa- 

via  julkisia  seikkoja,  mutta  väittäisin,  että  se  oli 
vain  näennäinen  eikä  mitenkään  ollut  eikä  voi¬ 
nut  olla  todellinen.  Turhaan  minua  vastaan 
väitettäisiin,  että  on  vaikeata,  jopa  mahdotonta 
pettää  maailmaa  näin  merkitsevässä  asiassa, 
turhaan  esitettäisiin  tämän  kuuluisan  kuningat- 
taren  viisaus  ja  luotettava  arvostelukyky,  ynnä 
se  mitätön  tai  olematon  etu,  mikä  hänelle  saattoi 
näin  joutavasta  tempusta  koitua;  kaikki  tämä 
ehkä  hämmästyttäisi  minua,  mutta  minä  vastai¬ 
sin  yhäkin,  että  ihmisten  kehnous  ja  typeryys 
ovat  niin  yleisiä  ilmiöitä,  että  minä  kemaammin 
uskon  niiden  yhteisvaikutuksen  voivan  antaa 
aihetta  mitä  tavattomimpiin  tapahtumiin,  kuin 
suostuisin  niin  silmiinpistävään  luonnonlakien 
loukkaamukseen. 

Mutta  jos  tämä  ihme  esitettäisiin  Jonkun 
uuden  uskonnonjärjestelmän  puitteissa,  täytyisi, 
koska  ihmisiä  kaikkina  aikoina  niin  monet 
tällaiset  naurettavat  kertomukset  ovat  pettäneet, 
tämän  olosuhteen  itsensä  olla  petoksen  täysi 
todistus,  joka  riittäisi,  jotta  kaikki  Järkevät 
ihmiset  kieltäisivät  koko  asian,  vieläpä  ilman 
sen  enempää  tutkimusta.  Ja  vaikka  olento.  Jonka 
tekemäksi  ihme  mainitaan,  tässä  tapauksessa 
olisi  kaikkivaltias  itse,  ei  se  sen  kautta  tulisi 
hituistakaan  todennäköisemmäksi,  koskapa 
meidän  on  mahdoton  tuntea  tällaisen  olennon 
ominaisuudet  ja  teot  muuta  kuin  sen  kokemuk¬ 
sen  nojalla,  mikä  meillä  on  hänen  vaikutuk¬ 
sistaan  luonnon  tavallisessa  kulussa.  Aina 
täytyy  meidän  palautua  entiseen  kokemukseen 
ja  verrata  toisiinsa  niitä  tapauksia,  jolloin 
ihmisten  todistukset  ovat  tehneet  väkivaltaa 
totuudelle,  ja  niitä  jolloin  ihmeet  ovat  tehneet 
väkivaltaa  luonnonlaeille,  Jotta  voisimme 
arvostella,  kumpi  vaihtoehto  on  luultavampi  Ja 
todennäköisempi.  Koska  totuuden  loukkaukset 
ovat  uskonnollisia  ihmeitä  koskevissa  todistus¬ 
kappaleissa  paljon  tavallisempia  kuin  muissa, 
täytyy  tämän  varsin  tuntuvasti  vähentää  näiden 
todistuskappaleiden  luotettavuutta  Ja  saattaa 
meidät  tekemään  periaatteellisen  päätöksen, 
ettemme  koskaan  kiinnitä  niihin  mitään  huomi¬ 
ota,  esiintykööt  ne  millä  teennäisellä  vaateli¬ 
aisuudella  tahansa. 

Lordi  Bacon  näyttää  omaksuneen  samat 
ajattelun  periaatteet.  "Meidän  tulisi",  lausuu  hän 
"laatia  luettelo  eli  erikoishistoria,  Johon  sisäl¬ 


tyisivät  kaikki  epäluornat,  eriskummaiset  ja 
ihmeelliset  luonnontuotteet,  lyhyesti,  kaikki 
mikä  on  uutta,  harvinaista  Ja  tavatonta  luon¬ 
nossa.  Mutta  tämä  olisi  tehtävä  mitä  anka- 
rimmalla  kritiikillä.  Jotta  emme  poikkeisi  totuu¬ 
desta.  Ennen  kaikkea  olisi  pidettävä  epäiltävänä 
Jokaista  kertomusta.  Joka  Jossakin  määrin 
perustuu  uskontoon,  kuten  esim.  Liviuksen 
ihmekuvaukset,  samoin  kaikki  mikä  tavataan 
luonnollista  magiaa  Ja  alkemiaa  käsittelevillä 
kirjailijoilla  tai  muilla  sellaisilla.  Joilla  on 
parantumaton  taipumus  perättömyyksiin  Ja 
taruihin"  (Novum  Organum,  II,  29). 

Tässä  esitetty  ajatustapa  miellyttää  minua 
sitäkin  enemmän,  kun  se  saattaa  olla  omansa 
kumoamaan  niitä  kristinuskon  vaarallisia  ystä¬ 
viä  tai  salaisia  vihamiehiä.  Jotka  ovat  ryhtyneet 
puolustamaan  sitä  ihmisjärjen  periaatteiden 
avulla.  Meidän  kaikkein  pyhin  uskomuksemme 
perustuu  uskoon  eikä  Järkeen;  asettaa  se 
koetuksenalaiseksi.  Jota  se  ei  mitenkään  pysty 
kestämään,  on  varma  keino  saattaa  se  häpeään. 
Tehdäksemme  tämän  selvemmäksi  tarkasta¬ 
kaamme  raamatussa  kerrottuja  ihmeitä;  jott'em- 
me  Joutuisi  liian  väljille  vesille,  rajoittukaamme 
Pentateukissa  esiintyviin  ihmeisiin,  Joita  tutkim¬ 
me  noiden  valekristittyjen  periaatteiden  mukai¬ 
sesti.  ei  siis  itse  Jumalan  sanana  tai  todistuk¬ 
sena,  vaan  pelkästään  inhimillisen  kirjoittajan  Ja 
historioitsijan  tuotteina.  Meillä  on  siis  tässä 
ensinnäkin  tarkasteltavanamme  teos.  Jonka  on 
esittänyt  meille  sivistymätön  Ja  tietämätön 
kansa;  Joka  on  kirjoitettu  aikana,  mikä  oli  vielä 
sitäkin  sivistymättömämpi  Ja  kaiken  todennä¬ 
köisyyden  mukaan  kauan  kuvattujen  tapahtu¬ 
mien  Jälkeen;  Jota  eivät  mitkään  toiset  todis¬ 
tukset  tue.  Ja  Joka  muistuttaa  suuresti  niitä 
tarukertomuksia.  Joita  Jokainen  kansa  alkupe¬ 
rästään  esittää.  Lukiessamme  tätä  kirjaa  havait¬ 
semme  sen  olevan  täynnä  kummia  ihmeitä.  Se 
kertoo  sellaisesta  maailman  Ja  ihmisluonnon  ti¬ 
lasta,  Joka  tykkänään  poikkeaa  nykyisestä:  lan- 
keemisestamme  siitä;  melkein  tuhannen  vuoden 
pituisesta  ihmisiästä;  maailman  hukkumisesta 
vedenpaisumukseen;  erään  kansan  mielivaltai¬ 
sesta  valinnasta  taivaan  suosikiksi  -  Joka  on  Juu¬ 
ri  kirjoittajan  kansa  -;  sen  vapautumisesta  or¬ 
juudesta  hämmästyttävimpien  ihmetapahtumain 
kautta  mitä  voi  ajatella.  Minä  pyydän  itse- 

kutakin  käsi  sydämellä  ja  vakavan  harkinnan 
jälkeen  ilmoittamaan,  että  näyttääkö  hänestä 
siltä,  että  tällaisen  ja  tällä  tavalla  todistetun  kir¬ 
jan  epätotuus  olisi  tavattomampaa  ja  ihmeelli¬ 
sempää  kuin  kaikki  sen  kertomat  ihmeet;  yllä¬ 
esitetyn  todermäköisyysmittapuun  mukaan  olisi 
tämä  välttämätöntä,  jotta  se  tulisi  hyväksytyksi. 

Se  mitä  olemme  lausuneet  ihmeistä,  voidaan 
muuttamatta  sovittaa  myöskin  ennustuksiin; 
todellisuudessahan  kaikki  ennustukset  ovat 
ihmeitä,  ja  vain  sellaisina  voidaan  niitä  pitää 
yliluonnollisen  ilmoituksen  todisteina.  Jollei 
tulevaisten  tapahtumain  kertominen  ylittäisi 
ihmisluonnon  kykyjä,  olisi  järjetöntä  käyttää 
ennusmsta  jumalallisen  katsomuksen  tai  taivaan 
antaman  arvovallan  todisteena.  Näin  täytyy 
meidän  kaiken  kaikkiaan  päätellä,  että  kristin¬ 
usko  ei  ainoastaan  alunperin  esiintynyt  ihmei¬ 


den  saattamana,  vaan  että  yhä  tänäpäivänä 
siihen  ei  voi  uskoa  kukaan  järkevä  ihminen 
sellaisia  olettamatta.  Pelkkä  järki  on  riittämätön 
vakuuttamaan  meitä  sen  tomudesta.  Jonka  usko 
saa  sitä  tunnustamaan,  hän  on  tietoinen  omassa 
olennossaan  tapahtuvasta  jatkuvasta  ihmeestä, 
joka  kumoaa  kaikki  hänen  ymmärryksensä 
periaatteet  ja  saa  hänet  uskomaan  sellaista,  joka 
mitä  suurimmassa  määrässä  sotii  tottumusta  ja 
kokemusta  vastaan. 

David  Humen  essee  'Ihmeitä'  on  julkaistu 
teoksessa  'Tutkimus  inhimillisestä  ymmär¬ 
ryksestä  (WSOY  1938)',  ja  sen  on  suomentanut 
Eino  Kaila.  Esseen  aikaisemmat  osat  on 
julkaistu  kahdessa  edellisessä  Skeptikossa. 
(Kursivointi  sisältyy  alkuperäiseen  tekstiin; 
alaviitteet  on  tässä  laitettu  sulkuihin) 


Valistuksen  enfantterrible 

Skotlantilainen  filosofi  David  Hume  syntyi  1711  Edinburghissa,  jossa  hänen  isänsä  omisti 
pienehkön  kartanon.  Elämänsä  aikana  Hume  ehti  asua  myös  Englannissa  ja  Ranskassa,  mutta 
palasi  myöhemmin  Edinburghiin,  jossa  hän  kuoli  1776. 

Hume  oli  yksi  valistusajan  tunnetuimpia  skeptikkoja;  häirikkö,  kuten  Bertrand  Russell  on 
häntä  luonnehtinut.  Russellin  mukaan  Hume  oli  filosofian  enfant  terrible,  jolla  ei  ollut  minkään¬ 
laisia  metafyysisiä  perusvaikuttimia.  Hän  nautti  yhtä  paljon  virhepäätelmien  tekijöiden  ärsyttämi¬ 
sestä  kuin  omien  virhepäätelmiensä  tekemisestä.  Humen  perusväittämä  oli,  ettei  kausaalilakiin 
ollut  luottamista:  syyn  ja  seurauksen  välillä  ei  ollut  objektiivista,  ennakkokäsityksistämme 
riippumatonta  yhteyttä.  Me  olimme  vain  tottuneet  ajattelemaan  seuraukset  syistä  johtuviksi 
aiempien  kokemustemme  perusteella. 

Humen  suhde  uskontoon  oli  materialistinen.  Russellin  mukaan  hyvät  eivät  voineet  enää  olla 
varmoja  palkkiosta  taivaassa  sen  jälkeen  kun  Hume  oli  saattanut  koko  kuolemanjälkeisen  elämän 
epäilyksen  alaiseksi.  Humen  mukaan  uskontoja  piti  tarkastella  ensisijaisesti  historiallisina  ilmiöinä. 

Ainakin  Britanniassa  Hume  turmetaan  myös  historioitsijana,  koska  hän  sattui  kirjoittamaan 
Englannin  historian  (History  of  England,  1754-1762).  Voltaire  on  sanonut,  että  historioitsijana 
Hume  käyttäytyi  kuin  juristi.  Hän  ei  ollut  sen  paremmin  parlamentaarikko  (vaikkakin  kannatti 
konservatiiveja),  rojalisti,  anglikaani  kuin  presbyteerikään.  Voltairen  mukaan  Hume  puhui 
historian  heikkouksista,  julmuuksista  ja  möhläyksistä  samalla  tapaa  kuin  lääkäri  tautiepidemioista. 

Filosofian  ja  historian  harrastuksen  lisäksi  Hume  kirjoitti  esseitä  politiikasta  ja  taloudesta,  kävi 
kirjeenvaihtoa  mm.  Montesquieu,  John  Locken  ja  useimpien  Amerikan  tasavallan  perustajien 
kanssa.  Ennen  kuolemaansa  hän  ehti  vielä  kiittää  nuorempaa  ystäväänsä  Adam  Smithiä  tämän  The 
Wealth  of  Nations  -teoksesta. 

Filosofisen  pääteoksensa  ,4  Treatise  of  Human  Nature  Hume  julkaisi  1739-1740.  Vuonna  1748 
julkaistu  An  Enquiry  concerning  Human  Understanding  on  käännetty  myös  suomeksi  {Tutkimuksia 
inhimillisestä  ymmärryksestä,  WSOY  1938).  Vähän  Enquiryn  ilmestymisen  jälkeen  Hume  alkoi 
kirjoittaa  dialogia  luonnollisesta  uskonnosta  (Dialogues  concerning  Natural  Religion),  jonka  hän 
sai  valmiiksi  vasta  kuolinvuoteellaan. /no 

Lyhyesti 


Tutkittu  tieto  uhkaa 
jäädä  huuhaatiedon 
alle 

Tiedeyhteisön  pitäisi  itse  osal¬ 
listua  aktiivisemmin  tieteestä 
tiedottamiseen.  Muutoin  tut¬ 
kittu  tieto  uhkaa  jäädä  alati 
suosiotaan  kasvattavan  huu¬ 
haatiedon  jalkoihin,  sanoo 
Helsingin  yliopiston  kansleri 
Lauri  Saxen  6.  marraskuuta 
ilmestyneessä  YliopistoAth- 
dessä. 

"Kaikenlaista  huuhaata 
päästetään  televisiossakin  läpi. 
Asiantuntijoiden  rinnalle  stu¬ 
dioihin  istutetaan  ihmisiä,  jot¬ 
ka  voivat  esittää  mitä  tahansa, 
eikä  katsoja  voi  erottaa  näitä 
"oikeista"  tutkijoista.  Yksi  täl¬ 
lainen  ohjelma  tekee  pahem¬ 
paa  jälkeä  kuin  kaksi  kun¬ 
nollista  pystyy  korjaamaan", 
Saxen  sanoo  lehden  haastat¬ 
telussa. 

Saxenin  mukaan  nykyinen 
suuntaus  tiedotusvälineissä 
ruokkii  vääränlaista  relativis¬ 
mia.  Syntyy  vaikutelma,  että 
kyse  on  pelkästään  mielipide- 
eroista.  "Tasapuolisuuden  ni¬ 
missä  annetaan  yhtäläisesti  ti¬ 
laa  hyvin  eri  tason  mielipi¬ 
teille,  ilman  että  niitä  mi¬ 
tenkään  taustoitetaan." 

Saxen  myöntää,  ettei  tie¬ 
teestä  tiedottaminen  ole  ongel¬ 
matonta.  Ihmiset  yleensä  halu¬ 
avat  joko-tai  -vastauksia,  joita 
tutkijat  eivät  kovin  mielellään 
anna.  "Kriittinen  tutkija  ottaa 
monessa  asiassa  varauksellisen 
kannan,  ja  sehän  ei  ole  myyvä 
eikä  vakuuttava.  Huuhaatiedon 
levittäjät  ovat  varmoja  asias¬ 


taan  ja  pystyvät  lisäksi  sano¬ 
maan  asiansa  niin  yksinker¬ 
taisesti,  että  kuka  tahansa  sen 
ymmärtää." 

Kanslerin  mukaan  tieteel¬ 
lisyyden  nimissä  myydään  ny¬ 
kyään  mitä  tahansa.  "Mainon¬ 
nassa  väitetään  usein,  että  jo¬ 
kin  tuote  on  muka  tieteellisesti 
tutkittu.  Teksteissä  vilahtavat 
termit  "tutkittu",  "testattu", 
lisäksi  ovat  kaikenlaiset  gallu¬ 
pit.  Menetelmät  on  opittu  tut¬ 
kijoilta.  Tällä  kaikella  tavoi¬ 
tellaan  tietysti  uskottavuutta." 

Saxen  kehottaa  yliopistoja 
laatimaan  selkeän  tiedotusstra¬ 
tegian,  jossa  paneuduttaisiin 
myös  tiedottamisen  sisältöön. 
Pelkkä  tiedon  myyminen  saat¬ 
taa  kanslerin  mukaan  vain 
entisestään  hämärtää  rajaa 
tutkitun  tiedon  ja  huuhaan 
välillä,  kuten  on  käynyt  esi¬ 
merkiksi  vaihtoehtolääkinnäs- 
sä.  "Koko  tutkimus  lääketie¬ 
teen  alalla  on  turhaa,  jos  sen 
tulokset  ohitetaan  tällaisilla 
uskomuksilla",  kansleri  muis¬ 
tuttaa. 

"Tähän  asti  on  julkisuu¬ 
dessa  puhuttu  etupäässä  rahas¬ 
ta,  mutta  pitäisikö  puhua  myös 
siitä,  mikä  on  korkeakoulujen 
ideologinen  tehtävä",  Saxen 
kysyy./Mo 

★★★ 

Fyysikko  keksi  uuden 
luonnonlain:  Skeptik¬ 
ko  ei  löydä  totuutta 

Parailmiöitä  tutkailleessa  Me- 
lita  Tulikouran  toimittamassa 
Tulisielu-ohjelmasarjassa  asi¬ 


antuntijana  toiminut  fyysikko 
Johan  Silen  väittää  keksi¬ 
neensä  uuden  luonnonlain: 
skeptikko  ei  koskaan  pysty 
näkemään  totuutta. 

Silön  totesi  TV  2:n  lähet¬ 
tämän  kuusiosaisen  ohjelma¬ 
sarjan  päätteeksi  sanatarkasti 
kopioituna  seuraavaa: 

"Oletetaan,  että  on  olemas¬ 
sa  luonnonlaki,  jonka  mukaan 
ilmiö  ei  ylipäätään  esiinny  sel¬ 
laiselle  henkilölle,  joka  ei  usko 
siihen.  Jos  tällainen  laki  on 
olemassa,  ei  skeptikko  tule  sitä 
koskaan  kokemaan.  Hän  sul¬ 
kee  itsensä  paljolti  todellisuu¬ 
den  ulkopuolelle. 

Tämä  on  minusta  vahvin 
argumentti,  joka  loogiselta 
pohjalta  osoittaa,  ettei  skep¬ 
tisen  asenteen  omaava  löydä 
totuutta.  Hän  lukkiutuu  asen¬ 
teillaan  ja  sulkee  itsensä  totuu¬ 
delta.  Me  ihmiset  olemme 
velvollisia  olemaan  avoimia 
tämän  edessä.  Emme  tunne 
kokonaisuutta  ja  siksi  meidän 
on  etsittävä." 

Johan  Sil6n  työskentelee 
Ilmatieteen  laitoksen  geofy¬ 
siikan  osastolla  tietokonejär¬ 
jestelmien  kehittämistehtävis¬ 
sä.  Silenin  väitöskirja  The 
Feasibility  of  Remote  Laser 
Induced  Mass  Spectroscopy 
hyväksyttiin  Helsingin  yliopis¬ 
tossa  1990. 

Omalla  kotisivullaan  Inter- 
net-tietoverkossa  Silen  sanoo 
uskovansa,  että  maailmassa  on 
paljon  muutakin,  kuin  mitä 
loogisesti  voidaan  päätellä. 
Hän  tunnustautuu  bahai- 
uskovaiseksi.wo 

Henki  ei  parantanut 
Ahon  potilaita 

Tamperelainen  henkiparantaja 
Marja-Leena  Aho  väittää  pa- 
rantavansa  kosmisten  energia¬ 
virtojen  avulla  lähes  minkä 
tahansa  sairauden.  Ahon  poti¬ 
laiden  kertomuksiin  tutustunut 
lääkäri  Leif  Lindberg  ei 
kuitenkaan  löytänyt  minkään¬ 
laisia  todisteita  ihmeparannuk- 
sista. 

"Marja-Leena  Ahon  osuut¬ 
ta  parantumisessa  ei  ollut  mi¬ 
tenkään  irrotettavissa  lääketie¬ 
teellisestä  kokonaisuudesta. 
Potilaat  paranivat  joko  loogi¬ 
sesti  sairauden  kulun  mukaan 
tai  lääketieteen  keinoin",  Lind¬ 
berg  kertoi  Mainos  TV;n 
Sunnuntairaportissa. 

Toimittaja  Olli  Pekka 
Parviaisen  pyynnöstä  ja  Ahon 
suostumuksella  Lindberg  oli 
käynyt  läpi  potilaskertomuksia 
väitet>'istä  parantumistapauk- 
sista.  Mitään  yhteyttä  henki- 
parannuksen  ja  sairauden  ku¬ 
lun  kanssa  hän  ei  havainnut. 
"Näiden  hoitojen  näennäinen 
teho  perustuu  ehkä  siihen,  että 
kroonisissa  sairauksissa  oireet 
aaltoilevat  enemmän  tai  vä¬ 
hemmän  säännöllisesti",  Lind¬ 
berg  arveli  ohjelmassa. 

★★★ 

Mack  sai  varoituksen 

Ufosieppaustutkimuksillaan 
kyseenalaista  kunniaa  saanut 
Harvardin  yliopiston  psykiat¬ 
rian  professori  John  Mack  saa 


jatkaa  tutkimuksiaan,  mutta 
jatkossa  hänen  on  syytä  olla 
huolellisempi  aineistonsa 

kanssa,  ettei  yliopiston  maine 
korkeatasoisena  opinahjona 
vaarantuisi,  kertoo  tuore  Skep- 
tical  Inquire  -lehti. 

Yliopiston  lääketieteellinen 
tiedekunta  asetti  vuosi  sitten 
komitean  selvittämään,  täyt- 
tivätkö  Mackin  tutkimukset 
yliopiston  laatuvaatimukset. 
Asiasta  hiljattain  julkisuuteen 
antamassaan  lyhyessä  tiedot¬ 
teessa  tiedekunnan  dekaani 
Daniel  C.  Tosteson  totesi,  että 
Macilla  oli  akateemisen  va¬ 
pauden  nimissä  oikeus  valita 
itse  tutkimuskohteensa  ja  tuota 
julki  mielipiteensä.  Hän  kehot¬ 
ti  kuitenkin  Mackia  olemaan 
huolellinen  tämän  tyyppisen 


tutkimusaineiston  käsittelyssä 
ja  varoitti  tinkimästä  yliopis¬ 
ton  korkeasta  tutkimustasosta. 

Skeptical  Inquiren  mukaan 
Harvard  oli  kieltäytynyt  jul¬ 
kaisemasta  Arnold  Relmanin 
komitean  raporttia  ja  kommen¬ 
toimasta  millään  tavoin  komi¬ 
tean  työn  tuloksia.  Relmanin 
mukaan  komitea  ei  ollut  otta¬ 
nut  kantaa  siihen,  olivatko 
Mackin  esittämät  väitteet  siep¬ 
pausten  todenperäisyyksistä 
totta  vai  ei. 

John  Mack  julkaisi  runsas 
vuosi  sitten  suurta  kohua 
herättäneen  kirjan  Adbuction: 
Human  Encounters  with  Ali- 
ens,  jossa  hän  kertoi  haas- 
tateltaviensa  joutuneen  mm. 
avaruusolentojen  seksuaalisen 
hyväksikäytön  kohteiksi. 

Lukeminen  avartaa 

Skeptikossa  3/95  sivulla  19 
Ilpo  V.  Salini  kertoi  vuoden 
1994  huuhaanobeleista,  "kos¬ 
ka  tiettävästi  niitäkään  ei  ole 
julkistettu  Suomessa".  Ei  pidä 
paikkaansa.  Helsingin  Sano¬ 
main  Tiede  ja  ympäristö  - 
sivulla  D3  niistä  kerrottiin 
tuoreeltaan  29.10.1994.  Valis¬ 
tunut  arvauksemme  on,  että 
ainakin  muutama  satatuhatta 
ihmistä  luki  jutun,  koska 
Helsingin  Sanomain  levikki  on 
lähes  puoli  miljoonaa. 

Timo  Paukku 

Risto  Varteva 

HS/Tiede  ja  ympäristö 

Kiitokset  ystävällisestä  huo¬ 
mautuksesta.  Pahoitelemme, 
ettemme  tulleet  tarkistaneeksi 
asiaa.  Toimitus 

ir-k-k 

Ig-nobel  -nimen 
etymologiaa 

Ilpo  V.  Salmi  arveli  Skep¬ 
tikossa  3/95,  että  lyhenne  ig 
tulee  sanasta  ignorance.  Voi 
hyvinkin  olla,  että  näin  on. 
Minulle  tuli  kuitenkin  mieleen 
aivan  toinen  sana:  ignoble 
(alhainen,  alhaissyntyinen, 
halpamainen,  katala). 

Tosin  noble  ja  ignoble 
lausutaan  hieman  eri  tavalla 
kuin  nimi  Nobel,  mutta  sanat 
muistuttavat  silti  suuresti  toi¬ 
siaan.  (Uskaltaako  esittää 


teorian,  että  Nobel-palkintojen 
erittäin  suuri  arvostus  osittain 
johtuu  juuri  Nobel-nimestä, 
joka  niin  monessa  euroop¬ 
palaisessa  kielessä  assosioi 
käsitteisiin  ylevä,  aatelinen, 
arvokas,  jne? 

Koska  ignoble  on  suurin¬ 
piirtein  «oWe-sanan  vasta¬ 
kohta,  kuvittelisin  että  ko. 
pilapalkintojen  nimitys  saattaa 
tulla  tästä(kin) 

Goren  Törnvvall 


Järnefeltin  teoreti¬ 
sointi  ei  vakuuta 

Jämefelt-instituutin  rehtori 
Richard  Järnefelt  perään¬ 
kuulutti  Skeptikossa  (3/95) 
tiedettä,  jonka  kunnon  skep¬ 
tikkokin  voisi  hyväksyä.  Mi¬ 
käli  ilmauksella  "kunnon  skep¬ 
tikko"  tarkoitetaan  Skepsis 
ry:n  jäsentä,  on  se,  mitä  kun¬ 
non  skeptikko  hyväksyy,  mää¬ 
ritelty  yhdistyksen  säännöissä 
siinä  osiossa,  joka  julkaistaan 


jokaisen  Skeptikko-XehdQn  lop¬ 
pusivuilla.  Missään  kohdassa 
ei  mainita  jonkin  yhden  tie¬ 
teenfilosofisen  katsantokannan 
hyväksymisen  olevan  ehto 
"kunnon  skeptikolle",  joten 
kollegisten  tunteiden  herättely 
kantaanne  kohtaan  iskee  ilmei¬ 
sestikin  harhaan. 

Esittämäänne  positivistista 
tiedekuvaa  kohtaan  on  esitetty 
kritiikkiä  jo  ainakin  1930-lu- 
vulta  lähtien,  ja  se  on  osoitettu 
monin  paikoin  kestämättö¬ 
mäksi  rakennelmaksi  mm.  seu- 
raavista  syistä. 

Ensinnäkin  käyttämänne 
sanonta  "kollektiivisesti  havai¬ 
ta"  mitä  ilmeisimmin  pudottaa 
tieteen  kastista  muut  kuin 
puhtaat  luonnontieteet;  ei  siis 
ainoastaan  lempilapseanne  tai¬ 
deopetusta. 

Tieteen  filosofian  histo¬ 
riassa  ranskalainen  Duhem 
esitti  ilmeisestikin  jo  1920- 
luvulla  käsityksen  havaintojen 
teoriapitoisuudesta  ja  Wienin 
piirin  eräs  keskeinen  vai¬ 
kuttaja,  Carnap,  osoitti  1930- 
luvulla  dispositiokäsitteiden 
(eli  taipumukseen  viittaavien 
termien)  olevan  palautumat¬ 
tomia  havaintotermeihin.  Eli 
tiedekäsityksenne,  mikäli  olet¬ 
te  sitoutunut  itse  "kunnon 
skeptikoille"  asettamiinne  vaa¬ 
timuksiin,  on  tyhjä  joukko. 
Toisin  sanoen  tieteenfiloso¬ 
fisesta  katsantokannasta  tar¬ 
kasteltuna  te  mitä  luultavim¬ 
min  piiskaatte  paitsi  kuollutta, 
myös  jo  ajat  sitten  haudattua 
hevosta. 

Mielestänne  taide-elämys¬ 
ten  arviointi  on  täysin  sub- 

jektiivista.  Taide-elämys  sisäl¬ 
tää  kyllä  varsin  suuren  sub¬ 
jektiivisen  komponentin,  Ja 
näin  ollen  myös  ko.  elämyksen 
arviointi.  Kuitenkin  jos  mai¬ 
nittu  arviointi  olisi  täysin  sub¬ 
jektiivinen,  sen  täytyisi  käsit¬ 
tääkseni  olla  jollain  tapaa  kult- 
tuurivapaa  (jota  se  ei  ilmei¬ 
sestikään  ole).  Lisäksi  katsan¬ 
tokantanne  ymmärtääkseni 
poistaa  kaiken  arvon  erilaisilta 
taidekilpailuilta  -  mikä  ei  ken¬ 
ties  ole  kaikin  osin  krusiaalia  - 
ja  lopulta  johtaa  jonkinlaiseen 
"esteettiseen  anarkismiin". 
Koska  taide-elämysten  arvi¬ 
ointi  on  täysin  subjektiivista, 
on  sama  esitetäänkö  konser¬ 
tissa  Mozartia  vai  moot¬ 
torisahaa;  kumpikin  voidaan 
kokea  taide-elämyksenä  eikä 
niitä  voi  arvottaa,  sillä  arvioin¬ 
nit  ovat  näin  kunkin  havain¬ 
noijan  psykodynamiikasta 
riippuvaisia.  On  havainnoijan 
psykodynamiikan  "heikkoutta" 
jos  anti  jommassa  kummassa 
tapauksessa  jää  köykäiseksi. 

Kyllä,  pianosta  saa  ääniä 
vaikkapa  varpailla.  Tai  kir¬ 
veellä.  Ilmeisesti  kuitenkin 
ainakin  joillakin  säveltäjillä  on 
ollut  ikävä  tapa  merkitä 
sävellyksiinsä  tiettyjä  teknisiä 
toiveita  esitystavasta  ja  - 
tekniikasta  (pedaalien  käyttö 


ja  muu  vastaava  nippelitieto). 
Mutta  väliäkö  niistä,  elä¬ 
mysten  arviointihan  on  niin 
täysin  subjektiivista! 

Teillä  on  sanojenne  mu¬ 
kaan  kiintoisa  teoria  taide- 
kokemuksesta  ja  se  on  täysin 
objektiivisesti  tutkittavissa.  Et¬ 
te  kuitenkaan  kerro  siitä  tar¬ 
kemmin,  joten  (objektiivinen) 
vertaaminen  muiden  instans¬ 
sien  taideopetukseen  on  mah¬ 
dotonta.  Huomauttaisin  kui¬ 
tenkin,  että  teoriaksi  tulon 
välttämätön,  mutta  ei  riittävä 
ehto  on  objektiivisuuteen  pyr¬ 
kiminen.  Ilmiön,  joka  pyrkii 
teoriaksi,  tulee  omata  jonkin 
asteinen  objektiivisuuden  taso, 
mutta  se  ei  yksistään  riitä.  On 
muitakin  vaateita  (kuten  uuden 
tiedon  esittäminen,  laajempi 
selityskehys  jne.). 

Jos  taas  objektiivisuus  viit¬ 
taa  edes  jossain  määrin  teo¬ 
ria-sanan  lisäksi  taidekoke¬ 
mus-sanaan,  nousee  esiin  ky¬ 
symys,  miten  olette  onnis¬ 
tuneet  erottamaan  toisistaan 
taide-elämyksen  arvioinnin 
(joka  oli  teidän  mukaanne 
täysin  subjektiivinen)  ja  taide- 
kokemuksen.  Ja  vaikka  objek¬ 
tiivisuus  ei  viittaisikaan  mai¬ 
nittuun  termiin,  saatatte  luis¬ 
tella  varsin  ohuella  jäällä 
näiden  erottelujen  kohdalla. 


Mikäli  kirjoituksenne  oli 
yritys  teoretisoida  Jämefelt- 
instituutille  akateemisuuden  ja 
tieteellisyyden  viittaa,  on  valit¬ 
taen  todettava,  etten  ole  va¬ 
kuuttunut. 

Toivomaanne  keskusteluun 
osallistuen 

Riku  Ylönen 
skeptikko,  opiskelija 
Jyväskylä 

Numeroiden  pimeä 
puoli 

Pentti  Lempiäinen 

Lukujen  symboliikka  nollas¬ 
ta  miljoonaan 

WSOY  1995,409  s. 

Niin  kauan  kuin  ihminen 
on  käyttänyt  lukuja  hän  on 
myös  antanut  niille  maagisia 
ominaisuuksia.  Tämä  mystiik¬ 
ka  elää  yhä  edelleen.  Matkus¬ 
taessani  Lufthcmsan  lennolla 
huomasin  ihmeekseni,  ettei 
koneessa  ollut  lainkaan  penk¬ 
kiriviä  numero  13.  Tähänkö- 
hän  perustuu  Lufthansan  mai¬ 
ne  luotettavana  lentoyhtiönä? 

Ennen  kuin  varsinaiset 
numeromerkit  kehittyivät,  lu¬ 
kuja  ilmaistiin  kirjaimilla, 
joilla  kullakin  oli  myös  tietty 
numeroarvo.  Näin  esimerkiksi 
henkilön  nimi  edusti  myös  lu¬ 
kua,  joka  saatiin  laskemalla 
yhteen  kirjainten  numeroarvot. 
Tässä  ei  vielä  ole  mitään 
merkillistä.  Numerologia  al¬ 
kaa,  kun  lukuihin  ja  sitä  kautta 
nimiin  aletaan  liittää  erilaisia 
ominaisuuksia,  jotka  eivät  pe¬ 
rustu  matematiikkaan. 

Varsinaisen  lukumystiikan 
ohella  numeroilla  on  eri  us¬ 
konnoissa  symbolisia  merki¬ 
tyksiä,  kuten  kristinuskon  kol¬ 
minaisuus  ja  buddhalaisuuden 
kahdeksanosainen  tie.  Lempi¬ 
äinen  käsittelee  kirjassaan  laa¬ 
jasti  juuri  tätä  uskonnollista 
symboliikkaa.  Lukujen  sym¬ 
boliikka  ja  luvuista  esitetyt 
uskomukset  esitetään  asialli¬ 
sesti  ilman  mystifiointia.  Te¬ 


oksen  asenne  numerologiaa 
kohtaan  on  varsin  kriittinen. 

Kirjan  matematiikka  rajoit¬ 
tuu  taikaneliöihin  ja  muihin 
lukujen  yksinkertaisiin  omi¬ 
naisuuksiin.  Lukujen  mate- 
maattisemmasta  puolesta  on 
Martin  Gardner  kirjoittanut 
useita  erinomaisia  artikkeleita 
Scientific  Americanissa  pitkän 
aikaa  ilmestyneessä  kolumnis¬ 
saan  Mathematical  games. 
Tuore  suomenkielinen  nume¬ 
roita  käsittelevä  artikkeli  on 
Osmo  Pekosen  Lukujen  mys¬ 
tiikkaa  Arkhimedeen  nume¬ 
rossa  2/1993.  Valitettavasti 
näitä  ei  mainita  kirjallisuus¬ 
luettelossa. 

Kirjan  kuvituksena  on 
käytetty  useita  lähinnä  renes¬ 
sanssin  kaudelta  peräisin  ole¬ 
via  puupiirroksia.  Harmillista, 
että  niiden  lähteeksi  on  mai¬ 
nittu  vain  kollektiivinen 
"WSOY;n  arkisto". 

Hannu  Karttunen 

★★★ 

Paholaisen  asianajaja 
sai  pikkuveljen 

Toden  näköiset  harhat 

Toim.  Marjaana  Lindeman- 
Viitasalo 

Duodecim,  1995,  176  s. 

Skepsikseltä  on  usein  kyselty, 
milloin  se  aikoo  julkaista 
jatkoa  Paholaisen  asianajalle 
Uutta  skeptikon  käsikirjaa 
odotellessa  voi  tutustua  do¬ 
sentti  Marjaana  Lindeman- 


Kirjat 

Viitasalon  toimittamaan  ja 
Lääkäriseura  Duodecimin 
julkaisemaan  kirjaan  Toden 
näköiset  harhat. 

Kirjassa  eri  tieteenalojen 
asianmntijat,  joista  monet  ovat 
tuttuja  Skeptikonkin  palstoilta, 
tarkastelevat  kriittisesti  mm. 
astrologian,  grafologian  ja 
vaihtoehtolääkinnän  historiaa, 
kehitystä  ja  nykypäivää.  Kir¬ 
jassa  kysytään,  miksi  ihmiset 
rakentavat  maailmairkuvansa 
erilaisten  tieteenvastaisten  us¬ 
komusten  varaan,  pohditaan 
yliluonnollisten  kokemusten 
olemusta  ja  syitä  sekä  ihmisen 
järjenvastaista  toimintaa. 

Skeptikko  on  seurannut  ko¬ 
vin  ilahtuneena  sitä,  että  kirja 
on  huomioitu  hyvin  näyttä¬ 
västi  julkisessa  sanassa. 
Arvosteluja  kirjasta  on  näky¬ 
nyt  jopa  pienehköissä  maakun- 
talehdissä.  Valitettavasti  me 
emme  ehtineet  saada  tähän 
lehteen  kunnollista  arvostelua, 
mutta  julkaisemme  sen  seu- 
raavassa  Skeptikossa,  mo 

Tulevia  tapahtumia 


Skepsis  ry 

Kokouskutsu  29.12.1995 

Yhdistyksen  sääntömääräinen  vuosikokous  pidetään  keskiviikkona  15.  helmikuuta  1996  kello  16.00 
-  18.00  Helsingin  yliopiston  Porthaniassa,  luentosali  IV,  Yliopistokatu  3  (ent.  Hallituskatu  11), 
Helsinki 


Kokouksen  asialista: 

1.  Vuosikokouksen  avaus 

2.  Valitaan  vuosikokoukselle  puheenjohtaja,  sihteeri  ja  kaksi  pöytäkirjan  tarkastajaa,  jotka 
tarvittaessa  toimivat  myös  ääntenlaskijoina 

3.  Todetaan  kokouksen  laillisuus  ja  päätösvaltaisuus 

4.  Hyväksytään  kokoukselle  työjärjestys 

5.  Käsitellään  vuoden  1995  toimintakertomus,  tilinpäätös  ja  tilintarkastajien  lausunto. 

6.  Päätetään  tilinpäätöksen  vahvistamisesta  ja  vastuuvapauden  myöntämisestä  hallitukselle  ja 
muille  tilivelvollisille. 

7.  Vahvistetaan  toimintasuunnitelma  ja  talousarvio  vuodelle  1996 

8.  Päätetään  jäsenmaksun  suuruudesta 

9.  Päätetään  sääntöjen  4.  pykälän  muuttamisesta.  Hallitus  esittää  vuosikokoukselle  hallituksen 
jäsenten  lukumäärän  nostamista  nykyisestä  viidestä  jäsenestä  5-7  jäseneen.  Sääntöjen  4. 
pykälän  uusi  sanamuoto  olisi  hallituksen  esityksen  mukaan  seuraava;  "Yhdistyksen  asioita 
hoitaa  hallitus,  johon  kuuluvat  vuosikokouksessa  valitut  puheenjohtaja  ja  neljästä  kuuteen  (4  - 
6)  muuta  jäsentä.  —  Hallitus  on  päätösvaltainen,  kun  läsnä  on  vähintään  puolet  jäsenistä  ja  yksi 
heistä  on  puheenjohtaja  tai  hänen  estyneenä  ollessaan  varapuheenjohtaja.  Asiat  ratkaistaan 
yksinkertaisella  ääntenenemmistöllä.  Äänten  mennessä  tasan  ratkaisee  puheenjohtajan 
mielipide."  (Yhdistyksen  sääntöjen  mukaan  sääntömuutos  voidaan  hyväksyä  yhdessä 
kokouksessa  3/4  enemmistöllä.) 

10.  Valitaan  yhdistykselle  puheenjohtaja  ja  hallituksen  jäsenet 

1 1 .  Valitaan  kaksi  tilintarkastajaa  ja  kaksi  varatilintarkastajaa 

12.  Tiedotus  ja  muut  esille  tulevat  asiat 

Tervetuloa 

Hallitus 

LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä  Skepsiksen 
sihteerille  osoitteella  Anneli  Aurejärvi,  Punalatvantie  20  C,  01350  VANTAA. 

Yhdistyksen  jäsenmaksu  (sisältää  Skeptikko-lehden  tilauksen)  on  100  mk  tai  alle  20-vuotiaille  30 
mk  (jos  olet  alle  20-vuotias,  ilmoita  syntymäaikasi),  jonka  voit  maksaa  yhdistyksen  tilille: 

PSP  800011-465302, 

Voit  myös  tilata  Skeptikko-lehden  liittymättä  jäseneksi.  Tilausmaksu  on  100  mk/vuosi.  Tilaaminen 
onnistuu  samalla  lomakkeella  vetämällä  siitä  yli  sana  "jäsenhakemus"  ja  korvaamalla  se  sanalla 
"tilaus".  Tiedoksi  riittää  tällöin  nimi  ja  osoite. 

JÄSENHAKEMUS 

Nimi  . . 

Ammatti  ja  koulutus . . . 

Lähiosoite . 

Postitoimipaikka . 

Puhelin  . 

Työpaikka  . . . 

Työpaikan  lähiosoite  . . . . 

Postitoimipaikka . . . . 

Puhelin  . 

Kokemus  Skepsiksen  toimialaan  liittyvistä  asioista,  mahdolliset  aihetta  sivuavat  julkaisut,  jäsenyys 
muissa  tieteellisissä  yhdistyksissä,  erityiset  mielenkiinnon  kohteet  (käytä  tarvittaessa  erillistä  pape¬ 
ria): 


Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet  (ks.  seu- 
raava  sivu)  ja  haluan  liittyä  yhdistyksen  jäseneksi. 

Päiväys  . . . . . . 

Allekirjoitus  . . . . . . . . . 

SKEPSIS 


Skepsis  on  1987  perustettu  suomalaisten  skeptikkojen  yhdistys.  Skep¬ 
siksen  toimintaperiaatteet  ovat  samantapaiset  kuin  yhdysvaltalaisen 
CSICOPin  (Committee  for  the  Scientific  Investigation  of  Claims  of  the 
Paranormal),  mutta  se  toimii  täysin  itsenäisesti  vaikkakin  yhteistyössä 
CSICOPin  ja  muiden  vastaavien  jäij estojen  kanssa. 

Yhdistyksen  säännöissä  mainitaan  Skepsiksen  tarkoituksesta  ja  periaat¬ 
teista  seuraavaa: 

Yhdistyksen  tarkoitus  on: 

♦  Edistää  paranormaaleja  ilmiöitä  koskevien  väitteiden  objektiivista 
ja  puolueetonta  tieteellistä  tutkimusta,  ottamatta  näiden  väitteiden 
paikkansapitävyyteen  kantaa  apriorisin,  tutkimusta  edeltävin  pe¬ 
rustein. 

♦  Ylläpitää  tällaisesta  tutkimuksesta  kiinnostuneiden  ihmisten  ver¬ 
kostoa  sekä  pitää  yhteyttä  vastaavanlaisiin  yhteisöihin  kotimaassa 
ja  ulkomailla. 

♦  Julkaista  paranormaaleja  ilmiöitä  koskevia  väitteitä  tutkivia  ar¬ 
tikkeleja  ja  kirjoja  sekä  laatia  tällaisia  väitteitä  sisältävien  julkai¬ 
sujen  bibliografioita. 

♦  Järjestää  alaan  liittyviä  kokouksia  ja  konferensseja  sekä  harjoittaa 
valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitoutumaton. 

Yhdistyksen  hallitus  voi  hyväksyä  anomuksesta  yhdistyksen  jäseneksi 
yksityishenkilöitä  ja  oikeuskelpoisia  yhteisöjä,  jotka  hyväksyvät  edellä 
mainitut  yhdistyksen  periaatteet. 

Tulevia  txipahtumia 


Kevään  1996  yleisötilaisuudet 
Tietoisuuden  harhat  -  uskomusten  synty? 

17.1.  klo  17.00  - 18.00 

Vuoden  1995  Huuhaa-palkinnon  julkistaminen  Porthanian  luentosalissa  II. 

17.1.  klo  18.00  Eläin  -  kone  -  ihminen? 

Tutkija  Leena  Vilkka  Helsingin  yliopistosta  luennoi  eläinten  tietoisuudesta  (luento  Jatkaa 
15.11.1995  pidetyn  yleisötilaisuuden  teemaa).  Porthania  Is.  III,  Yliopistokatu  3  (ent.  Hallituskatu 
11),  Helsinki 

14.2.  klo  18.00  Vaihtoehtoinen  ympäristön  havaitseminen? 

Suomen  mielenterveysseuran  puheenjohtaja,  psykiatrian  erikoislääkäri  Kari  Pylkkänen  esittää  ufo- 
ym.  uskomuksiin  psykiatrin  näkökulman.  Porthania  Is.  IV,  Yliopistokatu  3,  Helsinki. 

(Huom:  Yhdistyksen  vuosikokous  kokoontuu  samassa  paikassa  klo  16.00.) 

13.3.  klo  18.00  Miten  tietoisuus  voi  pettää  itseään? 

Apulaisprofessori  Risto  Vuorinen  Helsingin  yliopistosta  luennoi  tietoisuuden  harhoista.  Porthania 
Is.  IV,  Yliopistokatu  3,  Helsinki. 

17.4.  klo  18.00  Mitä  näkee,  sen  uskoo  -  vaiko  päinvastoin? 

Tutkija,  psykologi  Jukka  Häkkinen  Helsingin  yliopistosta  luennoi  harhojen  havaintopsykologiasta. 
Porthania  Is.  IV,  Yliopistokatu  3,  Helsinki 

15.5.  klo  18.00  Kuudetta  aistia  etsimässä.  Tuntoaistin  toiminnan  rajat? 

Vt.  professori  Heikki  Hämäläinen  Turun  yliopistosta  luennoi  aistien  toiminnasta  ja  herkkyydestä. 


12.6.  klo  18.00  Oudot  kokemukset,  oudot  unet? 

Psykologi,  psykoterapeutti  ja  unitutkija  Soili  Kajaste  luennoi  unihäiriöistä.  Säätytalo  sali  15, 
Snellmaninkatu  9-11,  Helsinki 

Mahdollisista  muutoksista  ohjelmaan  tiedotetaan  Step/zMo-lehdessä  ja  muissa  tiedotusvälineissä. 
Yleisötilaisuuksiin  on  vapaa  pääsy. 


★★★ 


Skeptikkojen  kesäretki  Tallinnaan 

Skepsis  suumiittelee  tekevänsä  ensi  kesänä  kesäretken  Tallinnaan.  Alustava  ajankohta  on  15.-16. 
kesäkuuta.  Lähtö  tapahtuisi  lauantaiaamulla  15.6.  ja  paluu  Helsinkiin  sunnuntaiaamulla.  Tallinnassa 
on  tarkoitus  tavata  virolaisia  skeptikolta.  Kesäretken  ohjelmasta  kerrotaan  tarkemmin  seuraavassa 
Skeptikossa. 


Skepsis  ry:n  hallitus 

Ilpo  V.  Salmi  (puheenjohtaja)  Timo  Kaitaro  (varapuheenjohtaja) 

Anneli  Aurejärvi  (sihteeri)  Eero  Joutsikoski 

Robert  Brotherus 

Skepsis-yhdistyksen  tieteellinen  neuvot¬ 
telukunta 

professori  Nils  Edelman 
amanuenssi  Harry  Halen 
dosentti  Raimo  Keskinen 
professori  Kirsti  Lagerspetz 
professori  Anto  Leikola 
professori  Nils  Mustelin 
dosentti  Heikki  Oja 
VTK  Jan  Rydman 
dosentti  Veijo  Saano 
apulaisprofessori  Raija  Sollamo 
professori  Raimo  Tuomela 
professori  Johan  von  Wright 

Skepsis  ry:  n  yhteistiedot 

Puhelinpalvelu  90  -  72270195 
Postiosoite;  PL  483,  00101  HELSINKI 
Internet- WWW-kotisivu:  http://www.helsinki.fi/‘'sjhiltun/skepsis.html 

Jäsenasioista,  lehtitilauksista  ja  muista  yhdistyksen  toimintaan  liittyvistä  kysymyksistä  pyydetään 
neuvottelemaan  yhdistyksen  sihteerin  kanssa,  puh.  90-851 485 1  tai  postitse: 

Anneli  Aurejärvi 

Punalatvantie  20  C 
01350  VANTAA 


Yhdistys  on  Tieteellisten  seurain  valtuuskunnan  jäsenjärjestö 


apulaisprofessori  Kari  Enqvist 
professori  Pertti  Hemänus 
dosentti  S.Albert  Kivinen 
professori  Raimo  Lehti 
LKT  Matti  A.  Miettinen 
professori  Ilkka  Niiniluoto 
professori  Jeja  Pekka  Roos 
professori  Heikki  Räisänen 
professori  Anssi  Saura 
FL  Tytti  Sutela 
professori  Yrjö  Vasari 
dosentti  Risto  Vuorinen. 

